
I SUSIŽAVĖ JIMAS 


Gal būt, Katulo pažintis su Klodija prasidėjo, skaitant Sapio 

poeziją, nes jis išvertė jai vieną graikų poetės eilėraštį, kuriuo 

dabar paprastai pradedamas jo meilės eilių ciklas. Savo myli- 

mąją Katulas, susiedamas su Lesbo poete, vadina lesbiete — 
Lesbija. 

Tarsi dievas koks akyse man matos, 
net pačius dievus, o dangau, pranokęs, 
tas, kuris visad, prie šalies prisėdęs, 
regi ir girdi 
juokiantis tave... O dėl to apmiršta 
vargšui man širdis, nes, tave kas kartą 
vos tik išvystu, nebetekęs žado, 
Lesbija, stoviu; 
džiūsta gomurys, sąnariuos užkaista 
smelkianti ugnis, paslaptingas aidas 
spengia ausyse, o akių šviesumą 
miglos užtemdo... 


Atvanga ilga tau, Katulai, kenkia, 
atvanga tuščia geiduliais alsuoja... 


Atvanga tokia ir vadų, ir miesių 
daugel pražudė. 

U. ŽVIRBLIS 


Turtingos romėnės dažnai laikydavo kambarinius žvirblius. Ka- 
tulus, kreipdamasis į Lesbijos mylimą žvirblį, kalba pats apie 
save. 


2 


O žvirbleli, mergaitės mano džiaugsme! 
Delnuose ji tave laikyti mėgsta, 

tau ištiesia plonytį savo pirštą 

ir aštriu snapeliu įgnybti leidžia, 

kai manoji svajų dievaitė nori 

su tavim pajuokauti ir pažaisti... 

Taip truputį širdies skausmus paguodžia, 
nes aprimsta, Manau, ugningos aistros. 
O kad aš kaip jinai pažaist galėčiau, 

gal ir man palengvėtų niūrios mintys) 

Lai nuliūs kupidonai ir veneros! 

Lai visi apsiverks malonūs žmonės! 
Mažas žvirblis manos mergaitės mirė, 
jos žvirblelis, paguoda ir linksmybė! | 
Jį labiau už savas akis mylėjo, 

nes be galo meilus paukštukas buvo, 

tartum motiną vaikas ją pažino 

ir nesprūdo iš rankų, jos pagautas, 
tik, šokuodamas šen bei ten aplinkui, 
nesiliovė valdovei savo čirkšti... 

Jis tamsybių keliu dabar keliauja 
ten, iš kur nesugrįžo dar nė vienas... 
O prasmekite jūs, tamsybės Orko, 
tokį gražų žvirblelį mums išplėšę, 
nes praryjate visa, kas gražiausia! 
Vai, nelaimė! Žvirblelio mažo gaila! 
Mūs mergaitė dė! jo nurimt negali, 
net akelės nuo verksmo jai paraudo. 


TI. PIRMOSIOS VILTYS 


Katulas, manydamas, kad Lesbija bijo parodyti savo jausmus vy- 
ro akivalzdoje, ieško palankumo ženklų jos neįprastame elgesy, 
neigi kaprizuose. 

Lesbija bara mane, kai būna prie mūsų jos vyras, 
barnis gi mulkiui anam 
ypač patinka, matau, 
Avine, ką išmanai? Kai tyli ir nieko nemato, 
ji -- abejinga tada, £ 
o pykdama, bardama, 
nuolat prisimena mus ir paslaptį savo išduoda: 
kalba ji be atvangos, 
nes nerimauja širdis! 

Lesbija nuolat pikta, ramybėj manęs nepalieka: 
galvą guldyti galiu — 
Lesbija myli mane! 
Kuo aš įrodyt galiu? Ir pats visada priekaištauju, 
betgi kad myliu karštai, 
galvą guldyti galiu. 


IV. PASIMATYMAI 


Kebli Katulo slaptos meilės būklė pasitaisė, kai Alijus, vienas 
jo draugų, suteikė malonią galimybę susitikinėti slapia su Lesbija 
savo namuose. Apie šiuos slaptingus pasimatymus, kuriuos Les- 
bija skirdavo sutariais ženklais, vėliau papasakojo pats Katulas. 

Žinote, kiek sopulių Amatunto valdovė man skyrė, 
kaip ji grėsminga liepsna 
degino skaudžiai mane, 
kaip karščiavau aš tarytum Trinakrijos uolos įkaite 
ar Termopilų garsių 
verdanti marių versmė; 
nuo begalinės raudos užgeso apniukusios akys, 
ilgas ir liūdnas lietus 
skruostus drėkino manus. 
Tuokart lyg upė, kuri padūmavusio kalno viršūnėj 
trykšta žydriąja čiurkšle 
iš samanoto akmens 
ir, nualmėjus šlaitu į duburį slėnio uolėto, 
savo tėkme kirsdama 
trempiamą vingį kelių, 
neša gaivios vėsumos pailsusiam karšty keleiviui, 
kai nuo alsiosios kaitros 
skeldi išdegus dirva, — 

lyg koks vėjelis švelnus, kuris sūkury vandenyno 
dvelkteri jūros laivams, 
blaškomiems be atvangos, 
melstas jūreivių seniai iš Kastoro, Poluko brolio — 
taip nuramino mane 
Alijaus žingsnis jautrus. 
Jis lyg atvėrė erdves, lig tol uždarytas nuo mūsų, 
davė savuosius namus 
man ir valdovei širdies, 
kad pasidžiaugtume ten abudu abipuse meile. 
Įžengė smulkiu žingsniu 
spindinti deivė mana 
ir čia sustojo staiga ant slenksčio nublizginto uoliai; 
lietė jį koja žavi 
apavo margo padu. 
Tik Laodūmija taip, aistros iškankinta kadaise, 
peržengė slenkstį pati 
Protesilajo namų, 
nors nelydėjo sėkmė nelaiku pastatytų jo rūmų, 
kol nesutaikė dievų, 
kraujas nekaltas aukos. 
Man, o Ramnunto mergele, neleisk panorėti ničnieko, 
kas sumanyta aklai — 
be palankumo dievų. 
Vyro nebtekus tiktai Laodamija skaudžiai patyrė, 
kiek įsigeidę aukų 
jų aukurai alkani. | 
Buvo jinai priversta jaunavedžio glėbį palikti, 
nors neprisotino tiek 
meilės troškimų godžių 

ilgosios naktys žiemos per keletą metų laimingų, 
kad pasilikus be jo 
laukti galėtų viena. 
Parkos žinojo tada, kad jo nebebus netoliese, 
jeigu kariai išžygiuos 
prie Iliono rūstaus,— 
Troja pati prieš save, klasta pasigrobus Eleną, 
žygį sukurstė tada 
Argo žymių karžygių. 
Troja! Deja, tu niūriausias Europos ir Azijos kapas: 
virto tavy pelenais 
kritusių vyrų narsa, 
tu — nelaiminga mirtis ir mano vienintelio brolio. 
Ak, aš bejėgis likau, 
tau pasitraukus, brolau, 
tu kaip gyvybės šviesa, atimta iš manęs nelaimingo, 
nes su tavim ir namai 
buvo palaidoti mūs, 
mano džiaugsmai su tavim nebegrįžtamai dingo, — 
gyvas tu būdamas juos 
meile sava gaivinai. 
Priglaudė žemė tave ne gimtojo krašto kalnely, 
kur pelenai giminių 
ilsis greta pakasti, 
bet tolimiausioj šaly nežinomas uždengė smėlis: 
Trojos niekingam mieste 
liko tavi palaikai. 
Keršto jausmų vedina kadaise jaunuomenė graikų, 
menę palikus tėvų, 
ten nuskubėjo narsi, 

kad nesidžiaugtų saugus, parvedęs sau gyvnašlę, Paris 
guoly vedybų savam 
poilsio valandomis. 
Tąsyk ir tu praradai, o graži Laodamija, vyrą, 
nors už gyvenimą tau 
buvo brangesnis jisai... 


Niekad balandė jokia, myluodama baltą karvelį, 
neskina tiek bučinių 
savo aštriuoju snapu, 
kiek moteriškė godi glamonių karštų reikalauja, 
nors jau balandžių aistra 
gėdos neturi nė kiek. 
Tavo ugninga širdis pranoko jų karštą šėlimą, 
kai vienąsyk tu tapai 
vyro šviesplaukio žmona. 
"Tau ne per daug nusileido, o gal aistromis net prilygo 
saulė skaisčioji mana 
meilės karštosios glėby, 
pats Kupidonas aplink sukinėjosi nuolat prie mūsų, 
švietė gelsvu šafranu 
spindinti tunika jo. 
Nors nesitenkina ji mylavimu vieno Katulo, 
aš dovanosiu klaidas 
savo valdovės drovios, 
kad įkyruoliu niūriu nelikčiau kvailai pavadintas, 
netgi Junonė pati, 
deivė vyriausia dangaus, 
nirtulį gniaužia širdy dėl Jupiterio meilių vylingų, 
nors visagalio slaptų 
žino ji nuotykių daug... 


Atvedė ją pas mane ne tėvas, už rankos paėmęs, 
į ištaigingus namus, 
pilnus asirų kvapų, 
bet ji pati, pasislėpus nuo savojo vyro glamonių, 
atnešė daug įstabių 
pasakų meilės nakties. 
Tad aš laimingas vien tuo, kad mudu slapta susitinkam, 
kai sutartuoju metu 
akmenį baltą randu... 


V.TŪKSTANTIS BUČINIŲ 

Gimėm, Lesbija, mes gyvent, mylėti! 
Jei niurnės įkyriai nukaršę seniai, 
šnekos jų net skatiko mums nevertos. 
Saulė juk nusileidus vėl sugrįžta, 

bet kai mūsų dienų nutruks kelionė, — 
tik naktis amžina beliks miegoti. 

Tad bučiuoki mane tu šimtą sykių, 
vėl dar tūkstantį, antrą šimtą sykių, 
dauge! tūkstančių, daug šimtų po šito. 
Kai jau tūkstančių šių turėsim šimtą, 
greitai vėl sumaišysim tikrą skaičių, 
kad ir mums prisimint nelengva būtų, 
ir nenaudėlis joks skersom nežvelgtų, 
sužinojęs, jog buvo tiek bučiuota. 

Klausi, Lesbija, kiek tave bučiuosiu, 
kiek tavų bučinių mane pasotins. 
Tiek smiltelių nėra smėlynuos libų, 


prie Kirėnės, kvapnių žolelių žemės, 

2. Lyrika 


nuo Jupiterio, karščių dievo, būsto 

lig senoliško Bato kapo švento, — 

tiek žvaigždynų nežiūri tylią naktį 

iš dangaus į žmonių glamonę slaptą, 
kiek bučiuoti tave Katulas geidžia; 
tiek norės bučinių aistra besotė, 

kad skaičiuot nesuspėtų smalsios akys, 
o liežuviai pikti nespėtų taukšti. 

Skelsių tuoj į dantis, sumalsiu snukį, 
kuili Furijau ir gašly jo sėbre, 

jeigu jums iš eilių manųjų regis, 

kad esu nekuklus, nes jos — nerimtos! 
Pats poetas privalo doras būti, 

o eilių turinys — dalykas kitas. 

Eilės taps malonesnės ir linksmesnės, 
jei šiek tiek bus nerimtos ir nekuklios, 
jeigu jos pakasys, kur kartais niežti, 
ne vaikams, aš manau, o tiems barzdyloms, 
kur negali sulenkti savo strėnų. 

Jums, kurie bučinių šimtus suskaitėt, 
jei manysite, kad ne koks aš vyras, 
skelsiu tuoj į dantis, sumalsiu snukį! 


VI. LESBIJOS GROŽIS 


Katulas pažinojo daug gražuolių, kurių jis net lyginti neleidžia 
su Lesbija. Ypač Katulas supyko, kai jo mylimąją kažkas palygi- 
no su Mamuros meiluže Ameana, 

Kvintija daug kam gražuolė, o man — ji aukšta, liemeninga, 

veido skaistaus. Sutinku — 

turi ji bruožų dailių. 

Tik ne gražuolė jinai, nes jokio grakštumo neturi, 

kero neturi žavaus 

stotas jos kūno stambaus. 

Lesbija — štai kas gražuolė: ne vien jos dailumas mus keri, 

ji, lyg apvogus kitas, 

žavesiu spindi viena. 

Būk sveika, mergina agurko nosim! 
Šleivos tavo kojelės, blausios akys, 
o ranka bukapirštė... Tyška seilės, 
kai tarški liežuviu visokį nieką, 
Formijų palaidūno lovos drauge!. 
Tu provincijos vyrų išgirtinė? 

Net su Lesbija jie tave sustato? 

O koksai išprotėjęs mūsų amžius! 

VII NEIŠTIKIMYBĖS ŽINGSNIAI 


Lesbija pamažu, bet vis labiau ėmė tolti nuo Katulo. Atsi- 
skleidžia gilus poeto nusivylimas draugais, kurie viliojo jo my- 
limąją. 


40 


O Ravide, vargšeli, ar tu sveikas, 

jei lendi be galvos į mano jambus? 
Kam tu tokį esi pakvietęs dievą, 

jei jis kursto pradėti vaidą paiką? 

Ko geidi? Kad plačiai kalbėtų žmonės? 
Ar žūt būt išgarsėti tu ištroškai? 
Išgarsėsi, nes laukia ilgas kerštas 

už troškimą nurungti mano meilę. 

Kvintijau, savo akis atiduoti Katulas sutinka, 
duos, jei norėsi daugiau 
netgi už saulę akių — 
uk neišplėšk mylimosios, kuri jam brangesnė daug kartų 
už svajones šviesesnes 
netgi už saulę akių! 

Veltui, o Rufai tave kaip draugą geriausią mylėjau... 

Veltui? Už savo jausmus 

kaina mokėjau baisia: 

prisliuogei tu prie manęs ir, slėpdamas klastą grėsmingą, 

išvogei vargšo žmogaus 

paskutiniuosius džiaugsmus. 

Apvogei vargšą... Juoda tu gyvenimo mano nelaimė, 

tavo niekinga širdis 

draugo jausmų neverta. 

Liaukis mėginęs nūnai palankumą garbingai pelnyti, 

visiškai net nesvajok 

rasti žmonių padorių. 

Nėr dėkingumo dabar: kuo nori gali įsiteikti — 

šitas tau nieko neduos, 

jei nepakenks tik veikiau. 

Juk nekankino manęs dar niekas žiauriau už bičiulį, 

nors vien mane kažkada 

laikė jis savo draugu, 


VIII. VIENATVĖ 

Nejau gimei iš Libijos kalnų 
liūtės 
ar Skila, staugianti šunų balsais, 
gimdė 
tave — medinės sielos, be širdies, 
kurčią, 
kad paskutinį meldžiančio tavęsp 
šauksmą 
paniekinti galėtum, lyg žvėris, 
žiauriai? 

Kornificijau, liūdna, baisiai liūdna 

ir sunku, dievaži, Katului tavo... 

Vis sunkiau ir sunkiau kiekvieną dieną... 
Ar bandei jį žodžiu švelniu paguosti, 
nors, atrodo, jog tai lengvų lengviausia? 
Supykau ant tavęs. Tai toks tu draugas? 
Na, nors ką pasakyk, bent vieną žodį, 

už raudas Simonido daug graudesnį... 

Negi toks užmaršus, 
kietas stuobrys, 
savo vienminčiams nūn, 
o Alfenai, esi, 
kad nė manęs —- 
draugo — negaila tau? 
Tu išduodi mane 
širdžia lengva, 
apgaudinėji vis, 
nors žmonių nedorų 
darbus piktus 
smerkia dangaus dievai! 
Niekas tau nesvarbu, 
tad palikai 
vieną varge mane! 
Žmonės kuo betikės, 
man pasakyk, 
ką jie darys dabar? 
Juk, nedorėli, pats 
širdį liepei 
drąsiai atverti tau, 
pynei meilės tinklus, - 
lyg be klastos 
būtų draugystė ši... 
Nūn eini tu atgal: 
tavo darbai, 
žodžiai, sakyti man, 
tarsi ryto migla, 
sklaidos laukuos, 
vėjo nešiojami. 

Jeigu tu užmiršai, 
tai prisimins 
ištikimi dievai: 
jie vėliau už skriaudas 
taip atmokės, 
kad nesidžiaugsi pats. 


IX, ATSISVEIKINIMAS 

Katulai nelaimingas, jau paliauk 
dūkęs: 
matai, kad žuvo viskas, tai sakyk — 
žuvo! 
Šypsojos tau anuomet spindulys 
saulės... 
Ėjai be rūpesčio, kur tau jinai 
mojo, 
mylėjai ją, kaip nieko nemylės 
niekas. 
Linksmų išdaigų būdavo tada 
aibės, 
nes pokštus mėgai tu, mergaitė juos 
mėgo. 
Šypsojosi tikrai tau spindulys 
saulės... 
Dabar nenori ji, tad ko lakstai 
paskui? 
Numok ranka ir nosies nenukark 
liūdnas, 
bet širdį grūdink kęsti, būk, žiūrėk, 
tvirtas. 

Sudie, mergaite! Štai Katulas jau 


tvirtas: 
tavęs nekenčia jis ir neprašys 
meilės... 
O tu liūdėsi greit, kai nebegeis 
niekas, 
nedorėle... Kaži rytojus koks 
tavo? 
Kieno tu būsi? Kas nuo tavo svaigs 
grožio? 
Kam meilę skirsi savot Kam save 
skirsi? 
Bučiuosi tu kažką, kažkam kentės 
lūpos... 


Bet tu, Katulai, grūdink širdį, būk — 
tvirtas... 


X.KITOS MOTERYS 


27 


Man, vaikine, karčiausią taurę neški, 
atidaręs Falerno vyną seną! 

Taip Postumija tau paliepus buvo, 
nūn svaigesnė už vyno uogą svaigią. 
O vanduo tenutols šalin skaidrusis, 
gerą taurę tegul gadina niurnos! 
Gryno noriu tavęs, sūnau Tionės! 

Pamanyk, suvoliota Ameana 

dešimt tūkstančių drįso paprašyti, 

ši biauri mergina agurko nosim, 
Formijų palaidūno lovos draugė! 

Ei, visi, kas globoja šitą mergšę, 
greit draugus tešaukie, tegul pagydo, 
nes tikrai nesveika ir nenutuokia, 
kiek, tokia būdama, prašyti gali. 

Didelė būna šlovė, Aufilena, jaunamartei žmonai, 
jeigu patenkina ją 
savojo vyro ugnis, 
vis dėlto dera geriau bet kur su bet kuo glamonėtis, 
negu nuo dėdės gimdyt 
brolį ir sūnų kartu! 


XI. SUSITAIKYMAS 


Tuo metu, kai viskas jau, rodos, buvo baigta, Lesbija staiga su- 
giįžo. Katulas negalėjo savo mylimosios pasmerkti, nors jos ne- 
padorumas jau garsėjo. 


——— 

Jeigu ilgiesi labai, jei trokšti ko nors ypatingai, 
na, ir įvyksta staiga, — 
argi nebūna smagu? 
Toks aš laimingas esu: nereikia man aukso nei nieko, 
kai pas mane sugrįžai, 
Lesbija išsiilgta! 
Taip, tu pati sugrįžai, kai nesitikėjau sulaukti... 
Trokštu gyventi dabar, 
duokite saulės daugiau! 
Kas atsiras už mane laimingesnis? Kas drįs pasakyti, 
kad gražesnių už šitas 
geistų sulaukti dienų? 

Ar tu Manai, kad galėjau pasmerkti aš savo svajonę, 
tą, kur brangesnė dabar 
man už abidvi akis. 

Ne, negalėjau! Jei būčiau galėjęs, nūnai nemylėčiau. 
Bet... pažiūrėk, ką ir pats — 
vyras su vyrais darai! 

Jums, Voluzijaus metraščiai priplėkę, 
skirta pildyti mūsų mergaitės žodį, 

nes jinai Kupidonui ir Venerai 

davė priesaiką tokią: įei sugrįšiu 

ir Čaižiuosius paliausiu svaidęs jambus, 
dievui ji atiduos šlubajam visa, 

ką blogiausias poetas bus sukūręs, — 
lai suspirga ugny nevykęs šlamštas. 
Tai ji manė prisiekus bus dėl juoko, 
dėl žaidimo guvaus — paika mergiotė! 
O dabar, jei malda šita patinka, 

ją priimk ir išpildyk greit, o deive, 

iš bangų mėlynųjų jūros gimus, 

tu, kuri saloje garsėji Kretos, 

Golguos ir Amatunte, Knido uoste, 

tu, kur Uriją, kur Ankoną myli, 

kur gerbi Epidamną — smuklių miestą... 
Na, o jūs į liepsnas visi keliaukit, 

nes pilni banalybių, kaimo skonio, 

jūs, Voluzijaus metraščiai priplėkę! 


XII. APMĄSTYMAI 


Nors Katulas Lesbijos neatstūmė, bet tatai jam nebeatnešė tikros 
laimės. Bręstia jo nelaimingos meilės tragizmas. 

Meilę, o mano svaja, žadi man malonią ir gražią; 
bus tarp mūsų, sakai, 
santaika ši amžina. 
O visagaliai dievai, tebūna tas pažadas tvirtas, 
žodžiai teplaukia šitie 
tiesiai iš sielos tyros,— 
lemkite mums, kad laimingai per visą gyvenimą savo 
neštume skaistūs abu 
jungą draugystės šventos. 

Sakėsi man, kad žmona tenorinti mano ji būti, 
net jei Jupiteris pats 
siektų jos meilės karštai. 
Sakė tai taip, bet žinok, — ką moteris kalba meilužiui, 
vėjy rašyti gali 
ar srauniame vandeny. 

Moters tokios nerasi, kuri pasigirti galėtų, 
kad kas mylėjo ją taip, 
kaip savo Lesbiją aš. 
Ištikimybės tokios tarp žmonių niekada dar nebuvo, 
kokią radai tu viena 
meilėje mano tyroj. 

Lesbija, tavo kaltė, kad sąmonė mano sutriko, 
kad pasiklydo jausmuos 
meilės tyros pareiga: 
jau negalėčiau aš gerbti tavęs, nors taptum skaistuolė, 
ir nemylėt negaliu, 
nors palaidūnė esi. 

Lesbija, man kažkada tu sakei, kad turi tik Katulą, 
kad net Jupiteris pats 
tau neatstotų manęs. 
Tąsyk ne taip aš mylėjau, kaip myli meilužę kiekvienas, 
0 panašiai kaip tėvai 
myli savuosius vaikus. 
Nūn, kai pažįstu tave, aistra liepsningesnė kankina, 
bet tu pati palikai 
baisiai pigi ir menka. i 
Klausi, ar galima taip? Visada juk nuvirkdyta meilė 
sukelia geismo daugiau, 
O pagarbos — vis mažiau. 


XIII. LESBIJOS NUPUOLIMAS 


Netrukus Lesbija vėl atsidūrė niekingiausių pasileidėlių draugi- 

joje. Pasklido labai negražus gandas, kurį patvirtino Ciceronas, 

kad Lesbija turi kraujomaišos ryšių su savo broliu. Galų gale |i 
tapo galvės mergina. 

Žinau ir jus, plevėsas, ir landas 
jūsų: 
nuo „Brolių Kepurėtų“ — sekmas tik 
stulpas! 
Galvojate, kad jūs tiktai vieni 
vyrai, 
kad galite vieni visas mergas 
risti? 
Visas mergas vieni, o jau kiti — 
suskiai! 
Gal manote, jei nuolat du šimtai, 
šimtas 
susėda pusgalvių, tai aš bijau 
jūsų, 
kad žioptų neišmalsiu dviem šimtam 
vienas? 
Bet dar palaukit! Jums visas duris 
smuklės 

aš išpaišysiu skystalais biauriais 
tyčia! 
„Juk ten mergaitė, metusi mane, 
sėdi, 
nors ją mylėjau taip, kaip nemylės 
niekas, 
dėl jos kovojau atkaklių kovų 
daugel— 
dabar ji ten... Ir ją visi tenai 
glosto, 
kurie verti jos meilės ir kurie — 
smukę, 
visokie valkatos iš skersgatvių, 
kekšiai! 
Tarp šių gauruotųjų pirmauji tu, 
pliuški, 
triušingos Keltiberijos šaly 
mitęs, 
Egnatijau šaunus: šaunumo tau 
teikia 
vešli barzda ir... šlapalu plauti 
dantys! 

Meilės kančių nevilty tikėjausi aš nelaimingas 
tavo draugystės tikros, 
Gelijau, juk ne todėl, 

kad nežinojau, kas tu, ar man padoriu pasirodei, 
galinčių beni mintimis 
būti nuo pikto toliau, 
bet vien todėl, kad mergaitė, uždegusi meilę man sunkią, 
buvo ne motina tau 
ir ne tikroji sesuo. 
Nors reikalų su tavim man teko turėti nemaža, 
bet nemaniau, kad pakaks 
tavo niekšybei vien to. 
Tu pagalvojai kitaip, nes džiaugsmą sau sukelia didį 
proga pakenkti kam nors: 
tiek niekšiškumo tavy! 

Man malonėk atiduoti, Silonai, sestercijų dešimt,-—— 
būk sau, kiek sveikas, po to 
aikštingas ir įžūlus. 
Jei pinigai tau patiko labai, nustoki piršliavęs, 
nes sąvadautojas tu — 
aikštingas ir įžūlus. 

Lesbijus — tikras gražuolis, ar ne? Jį Lesbija myli 
žymiai labiau už mane 
su giminaičiais kartu, -- 
Taip, bet mane sų visais giminaičiais lai žmonės aplenkia, 
jeigu gražuolį aną 
draugas bent vienas bučiuos. 

Mūsų Lesbija, mūs tikroji meilė, 
saulė, Celijau, ta, kurią Katulas 

už save visados labiau mylėjo — 

ji dabar pašaly prie gatvės kampo 
laukia, kol sumokės jai Remo ainis! 


XIV. KANČIA 


Jau anksčiau nusivylęs draugais ir draugyste, Katulas dar ilgai 
brangino tyros meilės jausmą. Dabar ir meilė jį ėmė kankinti. 

Myliu ir nekenčiu jos. Kodėl taip darau, tu paklausi. 
Aš nežinau, bet kančios 
draskantį skausmą jaučiu. 


XV. NEVILTIS 

Jeigu žmonėms malonu, apmąstant gyvenimą savo, 
nuopelnų rast praeity, 
jausti, kad buvo dori, 
ištikimybės šventos nesulaužė, dievų neminėjo 
sąmokslo pikto metu, 
neužgauliojo kitų,-— 
tąsyk, kol gyvas, Katulai, galėsi gyvenimu džiaugtis, 
nes vien džiaugsmus teatneš 
meilės skausmai ir skriauda. 
Ką sugebėtų žmogus pasakyti ar gera daryti 
draugiškai vienas kitam, 
viską jau tu padarei, 
tik nedėkingos širdies nesujaudino pastangos tavo. 
Tad, o kodėl gi kančių 
slegia našta ir dabar, 
ko nenurimsta širdis, ko dvasios jėgų neatgauni, 
ko nusiminęs esi, 
jei to nenori dievai? 
ilgą kankinančią meilę nelengva iš sykio išplėšti, 
vis dėlto tu pasistenk, 
nors ir labiausiai sunku. 

Vienas išganymas tau: save privalai nugalėti, 
nors nebeliko jėgų, 
bet padaryti turi. 
Jei gailestingi tikrai, o dievai, jūs būnate kartais, 
jeigu teikiatės net 
dieną nukelti mirties, 
žvilgsnį atkreipkite savo į mano gyvenimą tyrą, 
tolinkit jūs nuo manęs 
rykštę baisios pražūties; 
tartum įkyrūs diegliai, jinai prasigraužia į kaulus, 
džiaugsmą užtemdo širdies 
debesiu skausmo gilaus. 
Nūn nemaldauju, kad grįžtų praėjusi meilė iš naujo 
ar kad ji taptų skaisti, 
nes nebegalima jau, — 
trokštu pasveikti aš pals, išgydyti maudžiančią votį... 
Nepašykštėkite to 
man už tyrumą, dievai! 


XVI. PANIEKA 


Gal Lesbija, mėgindama įtraukti Katulą į savo meilės nuotykius, 

dar siuntinėjo pas jį pažistamus, o gal Eurijus si Aurelijum pa- 

tys mėgino iai padaryti. Kaiulas juos sutiko sapliškuoju ei- 

lėraščiu, kupinu karčios ironijos ir pykčio. Juo paprastai ir bai- 
giamas Katulo meilės eilių ciklas. 

Tu, Aurelijau, ir tavasis sėbras 
seksit iš paskos, ar keliaus Katulas 
Indijos šalin, kur rytai skardena 
gaudesį jūrų, 
ar hirkanų sieks, ar buveinę sakų, 
partų vilyčias, arabus tingiuosius, 
kur drumsta tėkme išsilieja Nilo 
žiotys septynios, 
ar per Alpių kops debesuotus kalnus, 
Cezario karų kur paminklai liko, 
Reinas kur sraunus, kur britanų veidus 
matom grėsmingus,-— 
viską su manim pasiryžę kesti, 
ką dievų valia bepasiųstų kartais... 
Bet mergelei jūs pasakykit mano 
keletą žodžių: 

Lai gyvena sau su savais gašlūnais, 
jai šimtų šimtus glamonėt jų noris. 
Meilės nėr tikros, bet vis tiek kiekvieno 
širdį užgauna. 
O manos širdies ji tegul nedrumsčia, 
nes jinai kalta, kad nuvyto meilė 
lyg laukų gėlė, sužeista netyčia, 
arklui palietus! 


Save Katulas vaizduoja neturtingų. Vienas didžiausių gyvenimo 

įvykių, greita tragiškos meilės Klodijai, buvo jo kelionė į M. Azi- 

ją propretoriaus Gajaus Memijaus svitoje. Keliaudamas į namus, 
Jis aplankė brolio kapą Troadoje, ant Marmuro jūros kranto. 

Plaiksio, Furijau, mūsų šį namelį 

ne Borėjas žvarbus, ne Austro dvelksmas, 
ne audringo Pavono gūsiai drasko, 

o skola — du šimtukai tūkstantėlių... 
Sitas vėjas baisiausiai jam kenksmingas! 

O Kolonija, tau smagų 
ilgą tiltą turėti, 
ir pašokti ant jo rengies, 
tik bijaisi, kad kinkos 
bus skystokos tiltelio šio — 
rąstų atramos senos; 

apsivožęs staiga jisai 
gali skradžiai nugrimzti. 
Tad lai būna, kaip tu geidi, 
tiltas naujas ir geras, 
kad net salijai šokti čia 
šventą šokį galėtų, — 
bet, Kolonija, man suteik 
vieną pramogą smagią. 
Tūlą savo žemietį aš 
noriu stumti nuo tilto, 
kad galvotrūkčiais lėktų jis, 
kūliais virsdamas liūnan, 
kur juoduoja tamsiam dugne 
dumblas dvokiančios pelkės, 
kur staigesnė vandens gelmė 
šito ežero plotuos. 
Tikras mulkis žmogelis tas 
ir galvoja kaip vaikas, 
užsūpuotas šiltam glėby 
snūduriuojančio tėvo. 
Vedė jauną mergaitę jis — 
vos pražydusią gėlę, 
bet matau, kad paleido nūn 
išdykauti, kiek nori, 
nors grakštesnė, sakyčiau, ji 
už laukinę stirnaitę 
ir reikėtų ją sergėti, 
kaip prisirpusią uogą. 
Nė nepasuka jis galvos 
it suskeldėjęs rąstas, 

jau seniai pagriovy riogsąs 
kirvio stukteltas pentim: 
jei pasaulis aplinkui grius, 
net nejus, kas įvyko. 
Toks yra ir anas stuobrys: 
nebemato, negirdi, 
net nežino, matyt, jisai, 
ar dar gyvas, ar miręs. 
Jį nuo tilto pastumt geidžiu, 
kad net kūlvertom lėktų: 
gal staiga snaudulys išrūks, 
jei, kaip reikia, sukrėsiu, 
gal paliks purvinam dumble 
savo tingųjį protą, 
kaip palieka klampynėje 
mulas pasagą savo. 

Jau pavasaris neša gaivų orą, 

jau žiemos siautulys audringas rimsta 
ir paglosto Zefyro drungnas dvelksmas... 
Teks, Katulai, palikti frigų plotus 

ir Nikėjos kaitrios derlingą dirvą: 
mes į Azijos miestų krantą plaukiam! 
Jau suvirpo širdis, keliauti trokšta, 
jau ir kojos pakyla tolin žengti... 

Lik sveika maloni draugų ramovė: 
nors kartu iš namų visi išvykom, 

bet keliai vis kiti parves kiekvieną! 

Daugel aplankęs tautų ir jūrų praplaukęs daugybę, 
kapui, o broli, tavam 
varganą auką nešu, 
trokšdamas priedermę tau po mirties paskutinę atlikti 
ir nebyliems pelenams 
žodį pratarti. Deja! 
Nepalankioji lemtis, tave netikėtai išplėšus, 
atėmė jau iš manęs, 
o nelaimingas brolau. 
Ko šermenų papročiai nuo amžių senų reikalauja, 
atnešu kapui skurdžiam,— 
pažadą liūdną tesiu. 
Imki, o broli, aukas, aplaistytas ašarom brolio: 
būki pasveikintas tuo 
ir pasilik amžinai. 

Laivelis tas, kurį jūs šičia matote, 
greičiausias, sako, buvęs iš visų laivų: 
neatsirado dar tokių, kurių jisai 
pralenkti negalėtų lenktyniaudamas, 
ar burėmis reikėjo skrieti, ar irklais. 
Negali neigti to nei Adrijos krantai 
grėsmingi, nei Kikladų salos apskritos, 
nei Rodas prakiinus, nei Trakija rūsti, 
nei Propontidė, nei tos Ponto įlankos, 
kurių pakrantėmis žaliavo jis mišku, 

kol tapo laiveliu; Kitoro kalnuose 
miškų bylojimą mes girdime dažnai. 
Sezame ir Kitorai, bukmedžiais garsus, 
jums buvo žinoma gerai jo praeitis — 
laivelis sakė pats: jis nuo senų laikų 
stūksojo įūsų aukštumų viršūnėje, 
suvilgė savo irklus jūsų bangose, 

iš Čia per daugel jūrų, sąsiaurių sraunių 
jūreivį nešė, vėjams pučiant iš kairės 
ir dešiniu kraštu, o kartais palankus 
Jupiteris ištempdavo abi bures. 

Jokių aukų aukoti sausumos dievams 
neteko niekad, kol iš jūrų tolimų 

jį priglaudė galop šis ežeras skaidrus... 
Taip buvo kažkada. Dabar trūnydamas 
jis ilsisi pasenęs ir aukojas jums, 

o Kastorai ir broli Kastoro dvyny... 

O Sirmione, tu lyg puošmena 
spindi 
tarp pussalių ir tarp salų, kurių 
krantą 
Neptūnas jūromis ir ežerais 
skalbia. 
Mielai tave lankau, širdy smagu 
daros, 
nors vos tikiu, kad Tinija toti 
liko, 

Bitinija taip pat, 0 aš saugus — 
šičia! 
Didi palaima, kai niūri mintis 
rimsta, 
kada nukrinta rūpesčių našta 
mūsų, 
o mes, pailsę klystkelių varguos, 
grįžtam 
galop prie židinio savų namų 
seno 
ir pataluos surandam poilsį 
lauktą. 
Būk sveikas, Sirmione, manimi 
džiaukis, 
tegul ir bangos ežero manim 
džiaugias, 
tegu! juokų juokais visi namai 
aidi, 

Varas, kartą mane sutikęs dyką, 
aplankyti paprašė jo meilužę. 

Aš tuojau pamačiau, kad lengvo būdo, 
bet pagundos verta šita paukštytė. 

Kai pas ją susisėdom ir pradėjom 

šį bei tą šnekučiuoti, ėmė klausti, 

kaip Bitinija laikos, kaip ji klesti, 

kiek tenai susikrovęs turto būsiu. 

Aš teisybę sakiau: „Neteko nieko 

nei vadams, nei kariams kohortos mūsų.“ 

4. Lytika 


„O kodėl lašiniais apaugo dažnas?“ 
„Ypač tas, aš manau, kurio kohortą 
kiaulė pretorius smaugė ir kankino!" 

Ji ir vėl: „Tu, berods, neštuvams vyrus 
įgijai, o šita naujovė juk atėjo 

iš rytų...“ Pasigirti kilo noras, 

kad laimingu mane jinai laikytų: 

„Nors provincija man netikus teko, 

bet nebuvo tokia, kad net negautum 
aštuonių nusipirkti sau žaliūkų.“ 

Iš tiesų neturėjau aš nė vieno, 

nei namie, nei tenai, kuris galėtų 

mano lovos senos pakelti koją. 

Ji, kaip visos begėdės paleistuvės, 

ima kaulyti: „Man nešikų duoki, 

noriu būt nunešta Serapio gojun, 

o Katulai..." ,„Galėsiu duot, — atšoviau,— 
bet tie vyrai, kuriuos sakiausi pirkęs, 

tai ne mano — buvau šiek tiek primiršęs... 
Draugas geras nupirko, Gajus Cina... 
Na, bet aš nupirkau ar jis įgijo, 

man vis vien! Visada galiu naudotis... 
Bet iš kur įkyrumas tavo paikas, 

kad žmonėms nebeleidi pajuokauti!“ 

Tiburtų ar sabinų tu esi, 
sodžiau, 
(kas vengia skaudinti Katulą, tas 
sako, 


. 

kad tu tiburtų, o kurie įgelt 
nori, 
tie priskiria sabinams visuomet 
tyčia), 
bet ar tiburtų, ar sabinų tu, 
sodžiau, 
pabūti tavo vilos prieglobsty 
gera, 
nurimo šičia kosulys slogus 
mano. 
Ne veltui jį gavau per savo tą 
skrandį, 
kuris staiga panoro ištaigių 
vaišių. 
Mat, įsigeidęs Sestijaus svečiu 
būti, 
skaičiau sukurtą jo prieš Antijų 
kalbą, 
pagiežos sklidiną, kuri šalčiu 
dvelkia. 
Todėl užpuolė slogos, kosulys 
draskė 
be paliovos, kol tavo suradau 
globą 
ir atsigėriau dilgėlių kartaus 
vaisto. 
Dėkoju iš širdies, pagijęs nūn 
vėlei, 
kad nebaudei už nuodėmes manęs 
smarkiai. 

Tiktai prašau, jei Sestijus tasai 

raštą 
netikusį atsiųs, lai kosuliai, 

slogos 
ne man plaučius, o Sestijui pačiam 
drasko, 
nes šaukia tuoj mane, vos perskaitau 
knygšę. 


I KORNELIJUI NEPOTUI 


Vienas nuoširdžiausių poeto draugų buvo Kornelijus Nepotas, 

pasižymėjęs biogratijos žanre. Jam Katulas paskyrė visą savo 

eilių rinkinį. Beje, knygos tais laikais buvo sukamos ant lazdelės 
į ritinėlį, kurio galai būdavo gražiai apdailinami. 

Kam paskirti turiu knygelę naują, 

vos šviežiai nugludentą ritinėlį? 

Vien, Kornelijau, tau, nes tu pirmasis 
niekniekėlių manų pabrėžei reikšmę 

dar tuomet, kai drįsai pats vienas Romoj 
šimtmetį surašyti trim rietimais,— 
mokslo jie kupini, dievaž, ir darbo. 

Tad priimk nuo manęs knygelę šitą, 

kas bebūtų joje. Globėja mūza 

te jai leis pragyventi daugel amžių! 

Jeigu galėjo draugai slaptybę širdies patikėti 
vienas kitam atvirai, 
nes neišduodavo jos, — 
tai ir many atrasi, Kornelijau, bruožą draugystės: 
drąsiai galvoti gali, 
kad Harpokratas esu. 


II. NIEKNIEKIAI 


Dedikuodamas knygelę Kornelijui, Katulas pavadino savo eilė- 
raščius niekniekiais. Tokių niekniekių pavyzdžiu gali būti trys 
eilėraščiai, kurie yra čia pateikiami. 

Savo mylimą Akmą apkabinęs, 

jai Septimijus sykį sako: ,,„Akme, 

jei nemyliu tavęs, pametęs galvą, 

jei nesu pasirengęs metų metais, 

Kol turėsiu jėgų, tave mylėti, 

lai sudrasko mane plėšrusis liūtas 

indų smėliuose ar dykynėj libų.“ 
Po jo žodžių Erotas tuoj sučiaudi, 
žvelgdamas dešinėn: pritarti skuba! 


Akmė galvą atgal atlošia dailiai 

ir, vaikino meilaus akis svaigiąsias 

lūpų purpuru vos palietus, sako: 

„O Septimijau mielas, mano saule, 

mes vienam visada vergaukim dievui, 

nes kaskart širdyje man suliepsnoja 

vis karštesnė ugnis, įkaista kraujas.“ 
Po jos žodžių Erotas vėl sučiaudi, 
žvelgdamas dešinėn: pritarti skuba! 

Ir dabar, nuo gerų ženklų pradėję, 
žengia meilės keliu abu laimingi. 
Ją Septimijus vargšas vieną myli, 
nei britanės nerūpi, nei sirietės, — 
o jinai, pastovios širdies jaunuolė, 
tik prie jo nuramina savo aistrą. 
Kas suras laimingesnę žemės porą, 
kas suras palankesnę dar Venerą? 

Fi, čionai, vienuolikės eilės mano, 
visos šen, kiek esu sukūręs jūsų! 
Mergšė mano, matyt, kad aš kaliausė, 
nes nenori grąžinti man lentelių 
su eilių rinkiniais,— sakyk nesakęs! 
Turim ją pasivyti ir atimti! 
Kaip pažinsite ją? Sutikę tokią, 
kad žergloja šleivai, kokčiausiai šiepias, 
it šunytis niekingos galų veislės, 
greit apstokite visos ir sušukit: 
„Mergše, mergše nusmurgus, kur lentelės? 
Kur lentelės, sakyk, nusmurgus mergše?" 
Maža šito? „„Biaurybė, paleistuvė, 
iš visų tvarinių didžiausia liurbė!“ 
Bet nė to nepakaks, kaip man atrodo. 
Na, jei mes nebegalim nieko kito, 
bent nurausti priverskim šitą kalę. 
Tad surikite dar garsiau, o eilės: 
„Mergše, mergše nusmurgus, kur lentelės? 


57 


Kur lentelės, sakyk, nusmurgus mergše?“ 
Regis, nieko nebus — neveikia niekas. 

Reikia rasti kitokį keiksmo būdą, 

gal tuomet pasiseks ką nors išgauti: 

„O skaistuole doroji, kur lentelės?" 

Niekad, Flavijau, nuo manęs neslėpium, 
o tuojau pasakytum, ką tu myli, 

jei daili mylimoji tavo būtų. 

Aišku, kad palaidūnė sužavėjo, — 
štai kodėl pasakyti draugui gėda. 
Šitas guolis tylus ne veltui rėkia, 

kad ne vienišos slenka tavo naktys, 
nes žiedais ir aliejais viskas kvepia, 
visos duknos sutrintos ir paklodės, 

o lovelė pati siūbuoja, Hula,— 
palytėsi — visa girgždėti ima. 

Ne, neverta nakties linksmybių slėpti. 
Tu ne toks nusibaigęs rytą slinktum, 
jei nakčia pamiegoti būtų laiko. 

Na, tad dailią turi ar prastą — rodyk, 
nes tave, o kartu ir tavo meilę 

lig dangaus eilėmis pašlovint noriu. 


II. LICINIJUI KALVUI 


Neoterikų eilės dažnai buvo kuriamos savotiškų literatūrinių žai- 
dimų metu. Tai matyti iš vieno Katulo eilėraščio, skirto jo arti- 
mam draugui Gajui Licinijui Kalvui, žinomam oratoriui ir poetui. 

Vakar dieną, abu laisvi palikę, 

mes, Licinijau, žaidėm prie lentelių 
taip, kaip dera tikrai šauniems jaunuoliams: 
viens po kito eiles kiekvienas kūrėm, 
ritmą joms pasirinkę vis kitokį... 
Vyno dar pamainom ir juoko buvo. 
Kai namo parėjau aš, pakerėtas 

tavo sąmojo ir eilių žaismingų, 

man nei valgis nelindo vakarinis, 

nei akių nesumerkė kietas miegas, 

Be jėgų pataluos blaškiausi naktį, 
šviesą vėl pamatyti baisiai troškau, 
kad galėčiau, tave sutikęs, džiaugtis. 
Jau vos gyvas gulėjau aš pailsęs, 

lyg nutirpę tįsojo rankos, kojos, 

kai sukūriau šitas eiles, o mielas, 

kad suprastum iš jų tu mano skausmą. 
Tad nebūk atšiaurus, nedrįsk atstumti 


59 


jokio prašymo mano, jei maldausiu, 
kad bausmė Nemesidės neištiktų. 
Deivė ši uvėri — įžeisti venki! 

Jei nebyliesiems kapams lengvėliau pasidaro, o Kalvai, 
jeigu nuo ašarų mūs 
gali jiems būti ramiau, 
kai su ugninga aistra atgaiviname senąją meilę 
ir, nebetekę draugų, 
verkiam draugystės senos, — 
ši netikėta mirtis tikriausiai Kvintilijai tavo 
tiek nesukėlė skaumų, 
kiek ji nurimo dabar. 

Jei nebūtum už akį man brangesnis, 
Kalvai, mano šaipūne, taip supykčiau, 
kaip Vatinijus kažkada užpyko. 

Ką aš tau padariau, o gal kalbėjau, 
kad mane kankini prastais poetais? 
Daug nelaimių linkiu klientui tavo, 
kurs tokių banalybių nuolat siunčia, 
bet jei Sula, eilių žinovas didis, 

davė dovaną šią, suradęs naują, 

pykti aš negaliu; turiu tik džiaugtis, 
kad nedingo tavasis triūsas veltui... 

O dievai, ši knyga — klaikių klaikiausia! 

Ją siuntei, aš manau, savam Katului 
vien todėl, kad anas staiga numirtų 

šią linksmiausią Saturno švenčių dieną. 
Tik žinok, nepradings skola, klastuoli: 
vos prašvis, apibėgsiu visą miestą, 

bet aš Cezijų tau, Sufeną gausiu 

ir Akvino knygas, kitokį šlamštą... 
Traukitės nuo manęs visi lig vieno, 
lauk krypuokite luošo ritmo pėdom, 

o netikę poetai, amžiaus siaube! 


IV. „NAUJESNIESIEMS POETAMS 


Licinijus Kalvas nebuvo vienintelis Katulo draugas, atstovaujan- 
tis naujajai poezijai. Šitokių poetų buvo visas būrys, o jiems 
vadovavo Publijus Valerijus Katonas, 

Tai juokingas dalykas atsitiko, 

o Katonai! Kvatosi išsijuosęs... 
Pasijuok iš Katulo, kiek patinka, 

nes tikrai nusisekęs pokštas buvo! 

Aš vaikiūkštį radau mergaitę maigant 
ir diržų sukirtau per minkštą vietą — 
iš pavydo... Dionė lai atleidžia! 

„Smirną“ mūs Cina išleido, kai piūtys praėjo devynios 
ir devintoji žiema 
nuo sukūrimo pradmės. 
Tūkstantį visą eilių per dieną Hortenzijus rašo... 


„Smirnos“ šlovė nuskambės lig ištakų seno Satracho, 
amžiai šviesios ateities 
„Smirną“ vartys ir vartys. 

Tik Voluzijaus mirs, neperžengę Pado, analai, 
lapais metraščių jo 
žmonės skumbrės apvynios. 
Širdį man guodžia visad nedidelė draugo knygelė, 
o Antimacho tomu 
tepasidžiaugia minia, 

Mano draugui mielam, jautriam poetui, 
mūs Cecilijui žinią duok, papyre, 

kad skubiai į Veroną vyktų, metęs 
Komą Naująjį ir pakrantę Laro. 

Noriu, kad pamatyti dar suspėtų 

mūs bičiulį, eiles mįslingas skaitant. 
Jei jisai susipras, skubės kaip vėjas, 
nors dailiausia mergaitė jį laikytų, 

jam ant kaklo abi rankas sunėrus, 

nors maldautų nė žingsnio niekur neiti. 
Jį gražuolė tokia, jei gandas tikras, 
žudo meilės ugnim dabar karštąja, 

Vos paskaitė dievų valdovės pradžią, 
ėmė gyslose jos liepsnoti aistros 

ir lig šiol nenurimsta jaunas kraujas. 
Net nesistebiu aš, nes tu, mergele, 

lyg Sapfo supratinga: jis pradėjo 

savo „„Dindimo deivę|“ įspūdingai. 

Labai gerai Sufeną tu žinai, 
Varai, 
žmogus jis iškalbus ir malonaus 
būdo, 
be to, eilių gausybę visuomet į 
rašo. 
Manau, kad dešimt tūkstančių jisai 
turi, 
o gal daugiau nė karto neskustų 
lakštų, 
vien švarraščių: papyras prašmaitnus, 
gurgžda, 
naujutės knygos, apvadai nauji 
šviečia, 
raudonas pergamentas, iš šikšnos 
dirbtas, 
švinu liniuota, pakraščiai trinti 
pemza. 
O paskaitysi — pasikeis tuojau 
viskas: 
tas pats šaunus Sufenas vėl paliks 
mulkis, 
blausus ožkaganys ar duobknisys 
tikras. 
Žinai, kodėl? Ne vienas dabita 
didis, 
kuris šaunesnis už visus, žiūrėk, 
dedas, 

5. Lyrika 


bematant netašytu vėl stuobrių 
tampa, 
vos imasi eilių. Toksai, be to, 
būna 
laimingas lig ausų, kai poemas 
rašo: 
tik džiaugias savimi, tik pats savim 
stebis! 
Deja, ne vienas mes taip pat dažnai 
klystam, 
kiekvienas vis Sufenas, tik savaip 
būnam, 
visi kvailybių turime savų 
dauge!, 
bet jas tematom tiek, kiek ant kupros 
naštą. 


V.CICERONUI 


Ciceronas, žymiausias Romos oratorius, domėjosi poezija ir pats 

mėgino šį tą kurti bei versti iš graikų poezijos. Savo pažiūromis 

jis buvo griežtai priešingas naujųjų poetų krypčiai. Žinoma, anie 
irgi jam neliko skolingi. 

Markai Tulijau, o iškalbingiausias 
tarp garsiųjų Kvirino palikuonių, 
kiek jų buvo, yra ir bus per amžius! 
Tau Katulas, poetas pats menkiausias, 
savo pagarbą reiškia nuolankiausią; 
jis poetas toksai visų prasčiausias, 
koks esi užtarėjas tu geriausias. 


VL LIKIMO DRAUGAMS 


Katulas turėjo keletą nežymių, bei nuoširdžių bičiulių. Ypač jam 
artimi Veranijus ir Fabulas, matyt, jo krašto jaunuoliai. Jie, kaip 
ir Katulas, nebuvo turtingi, todėl ieškojo progų pralobti. 

Na, lengvasis būry Pizono vado, 

nei naštų nenešą, nei grobio jokio, 

o Veranijau, mielas, o Fabulai, 

kaip gyvuojate? Gal prie šito vėplos 
šaltį kenčiate, gal badu marina? 

Gal ir jūsų sutilpo visas pelnas 
išlaidų sąrašėly? Man taip buvo, 

kai dar pretorių savo aš lydėjau,— 
šauniai, Memijau, kailį man nudyrei, 
parsivertęs iš lėto movei odą. 

Jūsų laimė, matau, nebus geresnė, 
nes ir jums ne blogiau nulupo kailį. 
Tad ieškoki po to draugų kilmingų! 
Jiems nelaimių dievai tegu nešykšti, 
didžio Romulo jie ir Remo gėda! 

O Veranijau mielas, o brangiausias, 
iš visų artimų draugų — arčiausias! 

Vėl namo sugrįžai į brolių glėbį, 

vėl pas motiną seną, prie penatų? 
Sugrįžai! Maloni šita naujiena! 

Vėl tave pamatysiu sveiką, linksmą, 
apsakysi tu mums hiberų kraštą — 
darbus, žmones, tautas. Apglėbęs kaklą, 
pabučiuosiu tave, kaip draugas draugą. 
O visi laimingiausi iš laimingų, 

kas iš jūs laimingesnis už Katulą? 

Vienas Portijus, kits Sokrationas, 

du Pizono draugai, žmonijos erkės; 

ar Veranijų mano ir Fabulą 

tas Priapas gašlus į jus išmainė? 

Puošnios rengiamos jums nuo ryto puotos, 
o maniškiai abu bičiuliai laukia, 

kol pakviesite juos, bet nieks nekviečia. 

Šiom dienom pas mane, brangus Fabulai, 
jei geri bus dievai, turėsi puotą, 

bet, žiūrėk, atsinešk gardžių skanėstų, 
su savim atsivesk mergaitę gražią, 

vyno dar pasiimk ir žodį šmaikštų! 
Jeigu to nepritruks, o drauge mielas, 

tai puolausi gerai, nes mano kapšy 

vien vorai įsitaisę tinklą mezga. 

Na, bet meilė karšta tavęs čia laukia, 
o, be to, dovanų vertingų gausi: 

aš turiu kvepalų — mergaitei mano 
davė juos kupidonai ir veneros. 

Vos užuosi kvapus, dievų prašysi, 
kad tave padarytų visą nosim! 


VIL GALINGIEMS VIEŠPAČIAMS 


Katulas nemėgo įtakingų asmenų ir ne kartą yra jiems įgėlęs. 

Ypač kandžios satyros susilaukė Julijus Cezaris, kuris Romoje 

iš tiesų garsėjo savo meilės nuotykiais ir įvairiomis politinėmis 
kliaudomis. 

Kas gali nutylėti, koks žmogus pakęs, 
nebent begėdis, prasigėręs valkata, 
pamatęs, kad Mamura visa suglemžė, 
kas Galijai priklausė ir Britanijai? 
Gali tu kęsti tai, patvirkęs Romule? 
O jis, užrietęs nosį pasipūtėlis, 
sau nuogas gulinėja pataluos visų, — 
Adonio balandėlis, baltas patinas! 
Gali tu kęsti tai, patvirkęs Romule? 
Esi begėdis, prasigėręs valkata! 
Dėl to buvai, šviesusis imperatoriau, 
kadaise tolimojoje rytų saloj, 
kad pasileidęs mulkis, šitas išgama 
per gerklą leistų viską — tūkstančius, šimtus? 
Iš kur ta labdarybė tavo nelemta? 
Nejau dar maža gėrio prašvilpė jisai? 

Pirmiau paleido vėjais tėvo santaupas, 
po to — prigrobęs Ponte, dar vėliau — turtus 
hiberų krašto (Tagas žino paslaptis!), 
o nūn —- Britanijos ir Galijos eilė... 
Kam tinka šis nenaudėlis? Kam jį globot? 
Nebent už tai, kad ryja jis tėvų žemes? 

Ar jo vardu galingi miesto viešpačiai, 

o uošvi ir jo žente, viską žudote? 

Kaip sutinka abu ištvirkę sėbrai, 

didis Cezaris ir gašlys Mamura! 

Nieko keisto nėra, — vienodos dėmės 
juos paženklino taip, kad plauk neplovęs: 
vieną — Formijų, kitą — Romos kliaudos. 
Jie abu lyg dvyniai vienodai serga, 

po paklode viena praėję mokslus, 

ir mergišiai abu vienodo piauko: 

dėl mergų rungtyniauja, bet nepyksta. 
Kaip sutinka abu ištvirkę sėbrai! 

Cina, kai pirmąsyk konsulu buvo Pompėjus, tais metais 
lankė Meciliją du; 
konsulu tapus dabar, 
du ir paliko, bet nūn pasekėjų už vieno ir kito 
tūkstantis laukia eilės: 
grūdas mergišių derlus. 

Mentula trokšta labai užkopti prie Piplos šaltinio, 
bet vis nusviedžia žemyn 
mūza, pagriebus šake. 

Mentula, Firmo laukai ne veltui gėrybėm garsėja, 
nes prašmatnumo juose 
rasti visokio gali: 
žūklei — žuvis, žvėriena — medžioklei, o dirvos, o pievos! 
Va, tik blogybė viena — 
viršija skolos pelnus... 
Ką gi, lai būna garsus ir turtingas, nors nieko neturi, 
tad aš medžioklę giriu, 
kol badmiriauja jis pats. 

Ko lauki dar, Katulai, ko nemiršti tu? 
Kurulų kėdėje — rubuilis Nonijus, 

į konsulatą taikosi Vatinijus! 

Ko lauki dar, Katulai, ko nemiršti tu? 

Tai prajukdė mane kažkoks žmogelis! 
Kai Vatinijaus kliaudas vakar dėstė 
mano Kalvas žmonių būry ugningai, 
jis pakėlė rankas aukštyn ir tarė: 

„O dievai, šis vaikėzas — iškalbingas!" 

Aš nesistengiu nė kiek tau, Cezari, niekad patikti 
ir nespėlioju, koks tų — 
baltas ar juodas — esi. 


VIII. KITIEMS NENAUDĖLIAMS 


Nemaža Katulo epigramų, dažnai labai plūstamo pobūdžio, yra 
adresuota mažai žinomoms asmenybėms. 

Ei, Azinijau, paikas marucine, 

negražiai tu elgies prie vaišių stalo, 

kai vagi skepetaites, mums nematant! 

Gal manai — pajuokausi taip, beproti, 

nors tas juokas tikrai labai nevykęs? 

Jei manim netikėtum, klauski brolio — 

Poliono šaunaus, kuris norėtų . 
ryhu auksu padengti šią vagystę. 

Tas vaikinas puikus ir sąmojingas! 

Tad tikėkis dabar pagiežos jambų 

ar grąžink skepetaitę nudaigotą! 

Nors pati ji nėra vertingas daiktas, 

bet draugų atminimą man išsaugo. 

Šią setabų skarutę iš hiberų 

man Veranijus ir Fabulas siuntė, 

štai kodėl visuomet aš ją branginsiu, 

kol Veranijų myliu ir Fabulą. 

Arijus tardavo „gimnas“ visad, kur reikėdavo „himnas“, 
o „emblema“, anot jo, 
virsdavo vis „,hemblema“. 
Mat, jis tikėjosi vienas esąs įstabus kalbininkas, 
tad ir kartojo kaskart 
savo „hemblemą“ visur. 
Motina jo, aš manau, ir protėvis — vynuogių dievas, 
tetos, dėdulės visi 
šitaip kalbėjo, kaip jis. 
Vos iškeliavo šis vyras į Siriją, ausys pasveiko: 
ėmė girdėti ir vėl 
nesudarkytus garsus, 
nebebijojo klausa išgirsti neįprastą žodį... 
Bet netikėtai visur 
klaikūs pasklido gandai: 
bangos Egėjos nūnai, kai Arijus perplaukė jąsias, 
vardą kitokį turės, — 
bus ten „Hegėja“ nuo šiol. 

Jeigu, Kominijau, liaudies valia kada nors išsipildys 
ir užsirauks pagaliau 
tavo senatvė šlykšti, 
aš nedvejoju nė kiek, kad tavo liežuvį už šmeižią 
kilnūs piliečiai išraus 
, ir atiduos vanagams, 
išlupinėtas akis varnai lesinės tamsiagerkiiai, 
vidurius šunes tąsys, 
kitkas vilkams atiteks... 

Aš, užsidegęs karštai, ne kartą ieškodavau pirkti 
tau kirėniškio eilių, 
jas vis nusiųsti geidžiau 
ir numaldyti tave, kad jau nenorėtumei niekad 
laidyt grėsmingų strėlių 
tiesiai į smilkinį man. 
Gelijau, nūn aš matau, kad veltui tiek prakaito lieta, 
nes neturėjo reikšmės 
prašymas mano uolus. 
Žinoma, tavo strėlių, kuo nors apsisiautęs, išvengsiu, 
bet, kai manoji prismeigs, 
mirsi bematant tu pats! 


GAJUS VALERIJUS KATULAS 


Odi et amo, 
Carm. LXXXV. 


Tamsi viduramžių skraistė jau storu pelėsių sluoksniu dengė 
antikos pasaulį, kai Veronos vyskupas Raterijus 965 m. prisipa- 
žino turįs „niekuomet lig tol neskaityto Katulo knygelę“. Raie- 
rijus buvo mokslingas žmogus, gerai pažinojo antikinę litera- 
tūrą ir mokėjo ją vertinti. Deja, ne jis buvo pirmasis šio per- 
nelyg pasaulietiško antikos poeto populiarintojas. Beje, jo mini- 
mas eilių egzempliorius buvo jau labai retas ir, be to, tas pats 
dingo be žinios. Todėl apie Katulą ilgoką laiką niekas nieko ne- 
užsiminė. Tik XIV a. pradžioje Veronos vienuolyne rankraštis 
su jo eilėmis vėl buvo surastas. Laimė, kad laiku buvo pasirū- 
pinta padaryti iš jo nemaža nuorašų, nes netrukus jis galu- 
tinai prapuolė; matyt, ėjo iš rankų į rankas. Pirmieji nuorašai 
taip pat išnyko, bet jie pradėjo Katulo kelią į šiuos laikus. An- 
tikos poetas atgimė antrą kartą ir šiandien tebėra gyvas. Vienas 
pirmųjų naujaisiais laikais jį perskaitė garsusis renesanso laikų 
meilės dainius Petrarka (1304—1374). 

Katulo gyvenimo datos nėra tiksliai žinomos. IV m. e. a. 
šaltiniai nurodo, kad jis gimė 87 m. pr. m. e. ir mirė „turėdamas 
trisdešimt metų“. Isigilinus į paties poeto literatūrinį palikimą, 
matyti, kad šios dvi žinios yra prieštaringos. Jeigu jis išgyveno 
tik trisdešimt metų, tai gimė vėliau, nes eilėraščiuose minimi fak- 
tai siekia 54 m. pr. m. e., o jeigu iš tiesų gimė 87 m. pr. m. e., 
tai jo amžius buvo ilgėlesnis. 

Gimė Katulas Šiaurės ltalijoje, Veronos mieste arba netoli jo. 
Tėvas buvo pasiturintis žmogus, bet Šiaurės Italija tuo metu buvo 
tik Romos provincija be pilietybės teisių. Todėl poetas, nors 
ir gavo gerą išsimokslinimą, Romoje nebuvo priimtas į pripažin- 
tos aukštuomenės tarpą, tam tikra prasme negalėjo joje jaustis 
pilnaverčiu žmogumi. Beje, Romoje, į kurią Katulas atsikėlė gy- 
venti apie 67 m. pr. m. e., tuo metų gyveno ir daugiau jaunų 
žmonių, kilusių iš Šiaurės Italijos: istorikas Kornelijus Nepotas, 
poetas ir kritikas Kvintilijus Varas, poetai Relvijus Cina ir Vale- 
rijus Katonas. Gal būt, jų šiek tiek suvaržyta padėtis, o gal jau- 
nas amžius vienijo juos. Atsirado draugų ir jaunųjų romėnų 
tarpe. Ypač pažymėtinas artimas Katulo draugas, gabus orato- 
rius ir poetas Licinijus Kalvas, žinomo liaudies tribūno Licinijaus 
Makro sūnus. 

Tuo būdu apie 65—60 m. pr. m, e. Romoje kilo savitas jau- 
nųjų poetų sąjūdis. Jie visų pirma buvo nepatenkinti savo meto 
literatūros būkle. Tačiau ši grynai literatūrinė opozicija turėjo 
ir politinių atgarsių, kurie, merdint Romos respublikai, rado pa- 
lankią visuomeninę dirvą. Būrys nepatenkintų poetų, rodos, rei- 
kalavusių vien teisės į individualizmą poezijoje, greit tapo žy- 
miai platesnio visuomenės nerimo reiškėjais. Iš esmės tai buvo 
respublikoniškų nuotaikų jaunimas, didžiai nepatenkintas aukš- 
tuomenės karjerizmu. Todėl jų kritiškas žvilgsnis užkliudė ne 
vieną politinį veikėją. 

Daugelis ypač nemėgo Cezario ir tikriausiai todėl, kad vis 
akivaizdžiau matėsi jo karjerizmas. Labai energingai kritikavo 
Cezario ir jo šalininkų užmačias Licinijus Kalvas. Nuoseklus an- 
ticezarietis buvo nuoširdus Katulo draugas Korniiicijus. Respubli- 
koniškų pažiūrų laikėsi Azinijus Polionas, kurį irgi poetas giria. 

Katulas, rodos, neturėjo dėl ko Cezario nemėgti, nes šis, 


78 


buvodamas Šiaurės Italijoje, visados apsistodavo jo tėvo namuo- 
se ir, matyt, su juo truputį bendravo. Tačiau draugų ir ypač Lici- 
nijaus Kalvo įtaka, jaunystės protesto dvasia, tokia aiški Katulo 
bendraminčių rately, daugiau lėmė, Beveik visuose jo eilėraš- 
čiuose, kuriuosę minimas Cezaris ir su juo susiję žmonės, gausu 
pagiežos, 

Tiesa, iš Katulo eilių neišryškėja kokia nors politinė progra- 
ma. Jis atskleidžia tik asmenines valstybės galiūnų ydas, smer- 
kia jų palaidą gyvenimą, gobšumą, suktybes. Vis dėlto kartkar- 
tėmis poeto pozicija įgyja politinių atspalvių. Sakysim, smerkda- 
mas besaikį Cezario artimo bendrininko Mamuros išlaidumą, 
Katulas užkliudo paties Cezario politinį suokalbį su Pompėjumi. 
Kadangi pastarasis buvo vedęs Cezario dukterį, poetas įžvelgė 
nedoroje šių galiūnų giminystėje didelių valstybės nelaimių iš- 
takas, 

Tačiau ne didžioji politika labiausiai rūpėjo Katului ir jo 
draugams. Juos žymiai labiau jaudino jų pačių padėtis. Svarbu 
pabrėžti, kad jie visi ypač didžiavosi literatūriniu skoniu, geru 
išprusimu, o priešininkus smerkė, pabrėždami jų nemokšiškumą, 
sąmojo stoką, poezijos ir grožio nesupratimą. Ypač Katulą pyk- 
dė, kad nemokšos patys ima rašyti eiles. Tokių netikusių poetų 
būta nemaža, Be to, kiek iš visko matyti, anie buvo žymiai ge- 
riau apsirūpinę, turėjo geresnę visuomeninę padėtį, negu Katulas 
ir jo draugai. Todėl suprantamas Katulo ir jo bendraminčių kar- 
tėlis, kai jie, gabesni už daugelį kitų amžininkų, nesulaukė pri- 
pažinimo. Sakysim, nuolat kentė skurdą ir skolas šio sambūrio 
galva Valerijus Katonas. Nuolat kalba apie savo neturtą ir Ka- 
tulas: 

Šiom dienom pas mane, brangus Fabulai, 
jei geri bus dievai, turėsi puotą, 
bet, žiūrėk, atsinešk gardžių skanėstų... 

Jeigu to nepritruks, o drauge mielas, 
tai puotausi gerai, nes mano kapšy 
vien vorai įsitaisę tinklą mezga. 
13, 1—8 


Visa tai dar labiau siejo jaunuosius poetus, formavo savotišką 
jų uždarą draugiją, kurioje buvo jautriai saugoma draugystė, o 
kitai visuomenės daliai buvo skiriami griežti kritikos žodžiai. 
Šioje artimų draugų bendruomenėje buvo nemaža fantazijos, 
poetinės improvizacijos, jaunatviškai linksmų valandų: 


Viens po kito eiles kiekvienas kūrėm, 
ritmą joms pasirinkę vis kitokį... 
Vyno dar pamainom ir juoko buvo. 

50, 3-—6 


Tačiau jaunieji poetai vis dėlto turėjo gana griežtas literatū- 
rines pažiūras, kurias jie atkakliai gynė nuo priešininkų kriti- 
kos. Ši literatūrinė polemika lietė amžinai aktualią tradicijų ir 
novatoriškumo problemą. Iš tiesų jau Hesiodas kritikavo savo 
pirmtaką Homerą už jo tariamai nepraktišką poeziją, o vėliau 
kiekviena epocha pateikdavo ankstesniajai kūrybinių principų 
sąskaitas. Mat, jaunesnės kartos poetai paprastai laikė ir laiko 
pripažintus autoritetus pernelyg konservatyviais, nesuprantan- 
čiais laiko dvasios, o po to labai greitai patys tampa panašios 
kritikos taikiniu. 

Beje, Katulo bendraminčiai, kritikuodami savo meto litera- 
tūros būklę, turėjo rimtų argumentų. Tradiciniai literatūros žan- 
rai, kuriais prieš geroką šimtą metų buvo idėjiškai apibendrintas 
Romos valstybės stiprėjimas ir augimas, Katulo laikais smarkiai 
išsigimė. Dabar ne Pūnų karai (IlL—ii a. pr. m. e.), pareikalavę 
iš romėnų didelio jėgų įtempimo, formavo literatūros herojus ir 

idealus, o visiškai kitos sąlygos. Aštrių pilietinių kolizijų metu, 
kai viena politinė grupuotė, laužydama Romos respublikos kons- 
tituciją, negailestingai žudė priešingos grupuotės šalininkus, o 
po to įos keitėsi vietomis, kai vergų judėjimas valstybės viduje 
pasirodė kur kas galingesnis už bet kokį išorės priešą, visas se- 
nųjų idealų arsenalas liko sutryptas. Kas iš poetų dar mėgino 
tęsti didvyrių ir tautos tradicijų šlovinimą, nejučiomis ar sąmo- 
ningai ėmė liaupsinti tokius savo meto „herojus“, kurių tauta 
visiškai negerbė. Tuo būdu epinėmis formomis paremta literatū- 
rinė tradicija atsidūrė epigonų ir pataikūnų rankose. 

Tad Katulas ir jo draugai neklydo, atmesdami negyvybingas 
kūrybos formas. Deja, atkakliai kovodami už naują poezijos 
kryptį, jie vis dėlto nebuvo labai originalūs. Jie iš esmės Romos 
sąlygomis pakartojo graikuose plačiai nuskambėjusį aleksandrie- 
čių sąjūdį, kuris reiškėsi dar III a. pr. m. e. Aleksandrijoje, tuo 
metu žymiausiame Egipto kultūros centre. Jo idėjinis ir estetinis 
įkvėpėjas buvo Kalimachas iš Kirėnės (apie 310—240 m. pr. m. 
e), gynęs tris pagrindinius reikalavimus: mažą formą, tobulą 
išbaigtumą, vaizdo naujumą. Šiuos reikalavimus savo kūrybai 
pritaikė ir Katulas su draugais, kurie Kalimachą laikė poezijos 
ir gėrio viršūne: 

Aš, užsidegęs karštai, ne kartą ieškodavau pirkti 
tau kirėniškio eilių, 
jas vis nusiųsti geidžiau 
ir numaldyti tave, kad jau nenorėtumei niekad 
laidyt grėsmingų strėlių 
tiesiai į smilkinį man. 
116, 1—4 


Tiesą sakant, Kalimachas nebuvo labai didelis poetas, tačiau 
jo poezijos vaidmuo gerokai pranoko paties talentą. Tematikos 

mokslingumas, poetinių įvaizdžių neįprastumas, be to, didelis dė- 
mesys vidiniam žmogaus pasauliui greitai padarė jį išrankios 
kamerinės poezijos etalonu, kurį po dviejų šimtų metų mielai 
pasigavo naujumo trokštą Katulo draugai. Gal todėl žymus Katu- 
lo laikų oratorius Ciceronas (106—43 m. pr. m. e.) pasišaipė iš 
jaunųjų poetų, kaip graikų sekėjus tyčia graikiškai juos pava- 
dindamas „naujesniaisiais“ (gr. nečteroi). Todėl ir dabar alek- 
sandrinės poetikos kryptis romėnų literatūroje kartais vadinama 
neoterikų poezija. 

Būtina pabrėžti, kad romėniškųjų aleksandriečių poezijoje, 
matyt, pagal Kalimacho pavyzdį daug vietos užėmė smulkioji 
epika: epilijai, autobiografinio ar dedikacinio pobūdžio siužeti- 
nės elegijos, baladės formos vestuvinės giesmės ir pan. Ir Katu- 
las čia nebuvo išimtis. Jis išvertė iš graikų kalbos, beje, labai 
tiksliai, paties Kalimacho elegiją „Berenikės kasa“, kurią dedi- 
kavo savo globėjui oratoriui Kvintui Hortenzijui Hortalui. Išliko 
stamboka, dedikuota nežinomam asmeniui Alijui, autobiografinė ' 
elegija (68), kurioje aleksandrinės poetikos įtaka yra visiškai aki- 
vaizdi. Neiprasta eilėdara ir įaudrintu jausmingumu pasižymi 
baladė „Atidas“, įdomios dvi lyriškos stambokos vestuvinės gies- 
mės, nors jų lyrizmą daug kur nustelbia aleksandriškasis moky- 
tumas. Aleksandrinės epikos pavyzdžiu tiek turiniu, tiek formos 
principais gali būti laikomas didžiausias Katulo epinis kūrinys — 
jo epilijas „Pelėjo ir Tetidės vestuvės". 

Katulo draugai ir jis pats, rašydami epinius veikalus buvo 
labai išrankūs. Kiekvienas jų prie nedidelio kūrinėlio dirbdavo 
ilgai ir kruopščiai, išdailindamas ir apgalvodamas kiekvieną žo- 
dį. Sakysim, Helvijus Cina poemėlę „Smirną“ rašė devynerius 
metus, o Katulas taip išdailintam jo kūriniui pranašavo nemirtin- 
gą likimą: 

„Smirnos“ šlovė nuskambės lig ištakų seno Satracho, 
amžiai šviesios ateities 
„Smirną“ vartys ir vartys. 
Tik Voluzijaus mirs, neperžengę Pado, analai, 
lapais metraščių jc 
žmonės skumbres apvynios. 
95, 5—8 


Deja, Katulo pranašystė išsipildė tik iš dalies. Tradicinį stam- 
bų žanrą atstovavęs Voluzijus iš tiesų greit buvo užmirštas, bet 
ne ką gilesnį pėdsaką Romos literatūroje paliko ir ne vienas 
išgirtasis Katulo draugų kūrinys. Ir pats Katulas išgarsėjo ne 
aleksandrinės epikos kūriniais, o lyrinėmis eilėmis, kurias jis kū- 
rė momento nuotaikos ir įspūdžio pagautas. 

Katulo lyrika, kurios rinkinys čia pirmą kartą duodamas mū- 
sų skaitytojui į rankas, liko tikrai nepakartojamu reiškiniu an- 
tikiniame pasaulyje. Ji geriausiai atitiko ir paties poeto indivi- 
dualybę, nes tik ji suteikė jo gaivališkam talentui nevaržomą 
galimybę savitai išsakyti susitvenkusį epochos skausmą. Todėl 
savo lyrikoje Katulas, atitolęs nuo nuglaistytų formų aleksandri- 
nės epikos, tarsi savotiškai grįžo į senąją graikų poeziją, ieško- 
damas jos formose jėgos ir nevaržomos laisvės, atitinkančios jo 
kūrybinį polėkį. Ypač jis žavėjosi įžymiosios Sapfo (VII-—VI a. 
pr. m. e.) kūryba, kurią laikė meilės lyrikos pavyzdžiu. Vienas 
Sapto eilėraštis, meistriškai Katulo išverstas į lotynų kalbą, ir 
šiandien tebepuošia jo poeziją. 

Gilus lyrinis jausmas prasiveržė iš Katulo krūtinės neatsitik- 
tinai. Jį paskatino ir padėjo suformuoti tam tikri jo paties gyve- 
nimo įvykiai. Katulas buvo iš vaikystės labai jautrus, jaunas pa- 
žino meilės deivę, kuri „sumaišo saldų kartėlį su rūpesčiais“, 
anksti pradėjo kurti. Ypač artimas jam buvo brolis, su kuriuo 

kartu augo, dalijosi pirmaisiais džiaugsmais ir sielvartais. De- 
ja, ši graži broliška draugystė greit nutrūko, nes anas išvyko į 
Rytus laimės ieškoti ir ten, senajame Trojos mieste, mirė. 57 m. 
pr. M. e. pavasarį Tado progą išvykti į Rytus ir pats Katulas. 
Rytai buvo pagarsėję savo „neišsemiamais turtais“, kurie vilio- 
jo ne vieną romėną. Lydėdamas propretorių Gajų Memijų, Katu- 
las atsidūrė M. Azijoje, Bitinijos provincijoje. Tačiau jis buvo 
ne karo žmogus, be to, pernelyg doras. Todėl jam nepasisekė nie- 
ko laimėti iš tos sunkios kelionės. Tik gilus kartėlis liko, kai 
Katulas iš arti pamatė, kiek daug visur neteisybės, godumo, ne- 
pagarbos silpnesniam žmogui. Čia jis galutinai nusivylė kilmin- 
gų žmonių draugyste: 


Tad ieškoki po to draugų kilmingų! 
Jiems nelaimių dievai tegul nešykšti, 
didžio Romulo jie ir Remo gėda! 
28, 12—15 


Sulaukęs kito pavasario, Katulas atsisveikina su draugais Ni- 
kėjos mieste ir išvyksta namo. Pakeliui jis dar aplanko brolio 
kapą, norėdamas paskutinį kartą su juo atsisveikinti: 


Ko šermenų papročiai nuo amžių senų reikalauja, 
atnešu kapui skurdžiam,— 
pažadą liūdną tesiu. 
Imki, o broli, aukas, aplaistytas ašarom brolio: 
būki pasveikintas tuo 
ir pasilik amžinai. 
101, 7—10 


Kitas tikrai tragiškas Katulo gyvenimo įvykis buvo nelaimin- 
ga meilė. Kai poetas iš Veronos atvyko į Romą, jam tebuvo apie 

dvidešimt metų. Čia jis džiaugėsi savo draugais, kurdamas su 
jais eiles ir lHinksmai leisdamas laiką gražių moterų draugijoje. 
Kartu jis stebėjo aukštuomenę, rasdamas progų pabuvoti kil- 
mingųjų mMenėse. Nežinia, kaip Katulas susipažino su Klodija, 
viena garsiausių to meto diduomenės atstovių, labai išsilavinusia 
ir reto grožio moterimi. Ji turėjo ryšių su įiakingais įvairių po- 
litinių grupuočių žmonėmis, o tai padarė Klodijos saloną labai 
populiarų Romoje. 

Katulas greit susižavėjo garsia Romos gražuole, nors ji buvo 
už jį beveik dešimčia metų vyresnė, Atkreipė dėmesį į jį ir Klo- 
dija, bet, matyt, iš pradžių jaunam gerbėjui tikrų jausmų nerodė. 
Tai tik didino jo ilgesį. Slėpdamas intymią paslaptį, o gal norė- 
damas suteikti savo meilei daugiau poetinės romantikos, jis vi- 
sur mylimąją vadina Lesbija (lesbiete), tuo būdu sujungdamas 
jos vardą su Lesbo poete Sapfo. Pagaliau, draugų padedamas, Ka- 
tulas randa būdą slapta susitikinėti su Klodija. Jo laimei nebėra 
ribų: 

Tiek smiltelių nėra smėlynuos libų 

prie Kirėnės, kvapnių žolelių žemės, 
nuo Jupiterio, karščių dievo, būsto 

lig senoliško Bato kapo švento, — 

tiek žvaigždynų nežiūri tylią naktį 

iš dangaus į žmonių glamonę slaptą, 
kiek bučiuoti tave Katulas geidžia... 

7, 3—9 


Deja, kiek galima spręsti iš Katulo eilių, jis tikrai laimingas 
buvo tik labai trumpai. Klodija toli gražu nebuvo tokia san- 
tūri, kokia ją laikė Katulas. Poetas greit pastebėjo, kad savo 
aistrą ji skiria ne vien jam, bet ir jo draugams. Nusivylęs drau- 
gais, jis pergyvena sunkią dvasinę krizę: 

Liaukis mėginęs nūnai palankumą garbingai pelnyti, 
visiškai net nesvajok 
rasti žmonių padorių. 
Nėr dėkingumo dabar: kuo nori gali įsiteikti — 
šitas tau nieko neduos, 
jei nepakenks tik veikiau. 


73, 1—4 


Kaltindamas neištikimybė draugus, Katulas ilgokai ir atkak- 
liai gynė pačią Klodiją, stengėsi nematyti jos vis labiau garsėjan- 
čio palaidumo. Tačiau poetui reikėjo titaniškų jėgų, norint ap- 
ginti savo jausmą nuo išorės pasaulio, nuo buvusių draugų ir 
netgi nuo savęs. Deja, tų jėgų jis neturėjo. Tam tikrais momen- 
tais jį apimdavo skaudi vienatvės neviltis. Jis pasiryždavo išplėšti 
kankinantį jausmą iš širdies, bet šio ryžto užtekdavo neilgai. Pir- 
mą kartą pasaulinėje lyrikoje suskamba motyvas, iškeliantis mei- 
lės jausmuose dvasinį pradą aukščiau už fizinį geismą, kuris net 
ir subtiliose Sapfo eilėse sudaro visos erotikos esmę. "Jis dar nera- 
do žodžių tyram mylinčios širdies dvasiniam ryšiui nusakyti, 
todėl lygina savo meilę su tėvų meilės jausmu: 


Tąsyk ne taip aš mylėjau, kaip myli meilužę kiekvienas, 
o panašiai kaip tėvai 
myli savuosius vaikus. 


Nesulaukdamas panašaus dvasinio atsako iš mylimosios, Ka- 
tulas pats tarytum perplyšta, susidvejina. Vienas Katulas ir to- 
liau visu karščiu trokšta Klodijos, o kitas — ieško joje ištikimy- 
bės idealo, dvasinio bendrumo, bet, radęs tik begėdišką ištvirki- 
mą, ima Klodiją smerkti, jos neapkęsti. Toks jausmų ir aistrų 
prieštaringumas teikia poetui daug skausmo: 


86 


Myliu ir nekenčiu jos. Kodėl taip darau, tu paklausi. 
Aš nežinau, bet kančios 


draskantį skausmą jaučiu. 
85 


Mums nežinoma, kiek truko ta kankinanti Katulo meilė. Aiš- 
ku tik, kad galų gale jis liko vienas, užsisklendė, saugodamas 
savo jausmą visų pirma nuo tos, kuri jį įžiebė, įaudrino ir pati 
nusisuko: 

O manos širdies ji tegul nedrumsčia, 
nes jinai kalta, kad nuvyto meilė, 
lyg laukų gėlė, sužeista netyčia, 
arklui palietus. 
11, 22—25 


Negalima taip pat aiškiai nustatyti, kada poeto vidinė trage- 
dija buvo pasiekusi didžiausią įtampą. Vieni tyrinėtojai teigia, 
kad tai įvyko prieš jo kelionę į Bitiniją, kiti — sugrįžus iš ten. 
Tačiau visiškai aišku, kad gilaus tragizmo skraiste ji gaubė visą 
neilgo jo amžiaus pabaigą, kitaip tariant sąmoningiausią gyve- 
nimo dalį. 

Veikiausiai šis konfliktas su Romos aukštuomenė padarė jį 
labai skeptišką šiam miestui, kuriame terado moralinį sugriuvi- 
mą. Poetas jo nemėgo iš vis ir kiekvienu momentu skubėjo ilsė- 
tis toliau nuo triukšmo, intrigų ir pažeminimo. Sakysim, grįžęs iš 
Bitinijos, jis neapsistoja sostinėje, o tuoj skuba į tėviškę, prie 
gimtojo Benako ežero ir tik čia atsikvepia: 


Didi palaima, kai niūri mintis 


rimsta, 
kada nukrinta rūpesčių našta 


mūsų, 

o mes, pailsę klystkelių varguos, 
grįžtam 
galop prie židinio savų namų 
seno 
ir pataluos surandam poilsį 
lauktą. 
31, 7—10 


Taip būdavo kiekvieną kartą, kai jį kas nors slėgdavo. Beje, 
nors Katulas laikė save neturtingu, jis rasdavo kur ilsėtis, nes be 
tėviškės dar turėjo vilą prie pat Romos. Gražioje Anieno upės 
pakrantėje netoli Tiburo dunksojo jo sodyba, kurioje jis gydėsi, 
kaip pats sakėsi, nuo kosulio. Tiesa, savo ligą jis pavaizdavo ga- 
na jumoristiškai. Tačiau labai galimas daiktas, kad tai buvo 
džiova, kuri ir pakirto jauną poetą. Žinoma, tai tėra tik spėjimas. 

Nedaug paliko Katulas kūrinių, bet jų pėdsakai gilūs. Jis 
padarė didžiulę įtaką savo laiko poezijai. Kartu su kitu amžinin- 
ku, įžymiu materializmo atstovu Lukrecijumi, kuris beveik tuo 
pačiu metu taip pat gana jaunas tragiškai baigė gyvenimą, Ka- 
tulas padėjo pamatus Vergilijaus ir Horacijaus kūrybai, iš jų 
betarpiškai tęsiasi Tibulo, Propercijaus ir Ovidijaus poezijos gi- 
jos. Nors mes nieko negalime tikro pasakyti apie šių dviejų 
poezijos gigantų — Katulo ir Lukrecijaus — draugystę, bet jų kū- 
rybos vidinį artumą tuojau pat pastebėjo jaunesnieji to meto 
poetai, jutę jų įtaką. 

Tad Katulas, kurį čia pristatome, pagrįstai laikytinas romėnų 
literatūros aukso amžiaus pradininku. Kartu jis lieka ir mūsų 
laikams pasaulinės lyrikos aukso lobyne. 

rijos jūros, viena Veneros garbi- 
nimo vietovių. 36. 

Antijus. Neaiškus asmuo, gal būt, 
Katulo laikų senatorius, 44. 


7. Lyrika 

Antimachas. Graikų poetas, gy- 
venęs IV a. pr. m. e. pradžioje. 
Vėliau Aleksandrijos poetai, tų- 
rėję žymios įtakos Katului ir jo 
bendraminčiams, jį laikė savo 
pirmtaku. Katulas, matyt, laikėsi 
Kalimacho (žr. Kirėniškis) nuo- 
monės ir Antimacho nevertino. 
95, 

Arijus. Gal būt, Kvintas Arijus 
(Guintus Arrius), 66 m. pr. m. e. 
pretorius (žr), tam tikru metu 
pretendavęs į konsulatą (žr.). 84. 
Aufilena. Nežinomos mergaitės 
vardas. 11t. 

Aurelijus. Neaiškus asmuo, Katu- 
lo dusyk labai neigiamai paminė- 
tas kartu su Furijum (žr.). 11, 16. 
Austras. Pietų vėjas. 26. 
Azinijus. Azinijaus Poliono (žr.). 
brolis, Katulo įvertintas labai nei- 
giamai. Azinijų giminė buvo su- 
sijusi su marucinų tautelė, gyve: 
nusia ant Adrijos jūros kranto. 
12. 


Batas. Batų dinastija buvo garsi 
Kirėnės mieste, stambioje grai- 
kų kolonijoje Šiaurės Afrikoje 
(Libijoje). 7. 

Bitinija. Gana stambi valstybė 
M. Azijoje, prie Juodosios jūros, 
74 m. pr. m. e. tapusi Romos pro- 
vincija. 10, 31. 


Britanija. Cezaris du kartu (55 ir 
54 m. pr. m. e) buvo su kariuo- 
mene išsikėlęs šioje paslaptingo- 
je saloje. Kartu su juo buvo ir 
Mamura (žr.), Katulo kaltinamas 
Britanijos apiplėšimu. 29. 
Britanų veidai grėsmingi. Cezaris 
savo ,„Užrašuose apie galų karą“ 
(V, 14) rašo, kad britanai tepda- 
vo savo veidus tam tikru mėly- 
nai dažančiu augalu. 1t. 

Borėjas. Šiaurės vėjas, šaltas ir 
audringas, 26. 

„Broliai kepurėti“. Šiuo vardu 
Katulas, matyt, vadina šventovę, 
pašvęstą  Kastorui ir Polukui, 
Dvyniai Kastoras ir Polukas, mi- 
tiniai Spartos karaliaus Tindarėjo 
ir Ledos sūnūs, Menelajo žmonos, 
gražiosios Elenos broliai, buvo 
vaizduojami su kepuraitėmis. Po 
mirties jie buvo laikomi dievais, 
jūreivystės globėjais. 37. 


Cecilijus. Epinis poetas, Katulo 
draugas, rašęs poemą apie dievų» 
motiną Kibelę. 35. 

Celijus. Neaiškus asmuo, Katulo 
draugas iš Veronos (žr.). 58. 


Cezaris (C. Julius Caesar). Vie- 
na ryškiausių Romos respublikos 
pabaigos figūrų, gerai išsilavinęs, 
tačiau garsėjęs įvairiomis avan- 
tiūromis. Politikoje buvo demok- 
ratų lyderis, bet ilgainiui išryš- 
kėjo jo polinkis į monarchizmą. 
Už tai respublikonų buvo nužų- 
dytas. 11, 29, 57, 93. 

Cezijus. Nežinomas Katulo laikų 
poetas, 14. 

Cina (C. Helvius Cinna). Katulo 
jaunystės draugas, greičiausiai ki- 

lęs iš tos pačios kenomanų sri- 
ties Šiaurės Italijoje kaip ir pats 
Katulas. Kartu su Katulųu 57 m. 
pr. m. e. dalyvavo žygyje į Bi- 
tiniją, lydėdamas Memijų (žr). 
Parašė nedidelę poemą „Smirną“ 
apie nusikalstamą Kipro karalai- 
tės meilę savo tėvui. 10, 95, 113. 


Deivė iš bangų... gimus. 36. Žr. 
Venera. 

Dindimo deivė. Dindimo vardu 
vadinosi kalnas Frigijoje (žT.), 
kurioje buvo ypač paplitęs dievų 
motinos Kibelės kultas. 35, 
Dionė. 56. Žr. Venera. 


Egėja. Jūra tarp Balkanų pusia- 
salio ir M. Azijos. 84, 
Egnatijus. Neaiškus asmuo, spren- 
džiant iš Katulo, ispanų kilmės, 
37. 

Elena. 68. Žr. „Broliai kepurėti“, 
Paris. 

Epidamnas. Stambus miestas ir 
uostas Ilirijoje, Šiaurės Balkanuo- 
se, prie Adrijos jūros. 36. 
Erotas (gr. eros=meilė). Meilės 
aistros personifikacija, įvesta į 
graikų, o vėliau ir romėnų, mito- 
logiją Afroditės (Veneros) sūnaus 
pavidalu. Originalo tekste jis yra 
vadinamas „Amor“ (lot.= meilė) 
arba „Cupido“ (lot.=meilės aist- 
ra). Iš čia žinomi jo vardai Amū- 
ras arba Kupidonas. 45. 


Fabulas. Artimas Katulo draugas, 
minimas vienas ir su Veranijum, 
Su Cezariu jis buvo Ispanijoje 
(61—60 m. pr. m. e), vėliau 
(57 m. pr. m. e.) su Pizonu (žr.) 
Makedonijoje. 12, 13, 28, 47. 


Faleinas. Vynuogynas netoli Ka- 
pujos, Pietų Italijoje. Iš jo vyn- 
uogių buvo gaunamas pagarsėjęs 
Falerno vynas. 27. 

Favonas. Vakarų vėjas, nešęs pa- 
vasarį, kitur vadinamas ir grai- 
kišku vardu — Zefyras. 26. 
Firmas. Miestas Rytų Italijoje, 
prie Adrijos jūros. Nelabai aiš- 
kų, kam priklausė Katulo minimi 
Firmo laukai. Tarp kitko šioje 
srity buvo nemažos Pompėjaus 
(žr.) valdos. 115. 

Fiavijus. Neaiškus asmuo. 6. 
Formijos. Miestas į pietus nuo 
Romos, prie vakarinio Italijos 
kranto, Cezario bendražygio Ma- 
muros (žr) gimtinė 41, 43. 
Frigai. Tauta M. Azijoje, poetų 
kalboje dažnai simbolizuojanti 
Rytų tautas apskritai. 46. 

Furijus. Gal būt, poetas Furijus 
Bibakulas (Furius Bibaculus), ži- 
nomas savo eilėmis, nukreiptomis 
prieš Cezarį, Tacitas (An. TV, 34) 
jį mini greta Katulo. 11, 16, 26. 


Galija. Romos provincija, kurią 
į dvi dalis skyrė Alpių kalnai. Iš 
šiapusalpinės Galijos (Šiaurės Ita- 
lija) buvo kilęs pats Katulas. 
Visa dabartinė vakarų Europa iki 
Reino buvo vadinama užalpine 
Galija. 29. 

Gelijus. Nežinomas asmuo, matyt, 
nežymus Katulo krypties litera- 
tas. Katulas, iš pradžių drau- 
gavęs, vėliau dėl Klodijos su juo 
susipyko ir kaltino jį negražia 
kraujomaiša su motina ir seseri- 
mi. 91, 116. 

Golgai, Miestas Kipro saloje, gar- 
sėjęs Veneros šventykla. 36. 

Harpokratas. Egiptiečių tylėjimo 
dievas. 102. 

Hiberas. Upė Pirėnų pusiasalio 
šiaurėje, įtekanti į Viduržemio 
jūrą. Dėl jos romėnai ispanus kar- 
tais vadindavo hiberais, 0 visą 
Ispaniją — Hiberija. 9, 12, 29. 
Hirkanai. Tauta, gyvenusi 
Kaspijos (arba Hirkanų) 
pietinio kranto. 11. 
Hortenzijus. (Gu. Hortensius Hor- 
talus). Žymus oratorius, Cicerono 
(žr. Markas Tulijus) politinis kon- 
kurentas. Katulas jam dedikavo 
išverstą iš graikų kalbos Kali- 
macho (žr. Kirėniškis) „Berenikės 
kasą“, bet jo paties poetinių ban- 
dymų nevertino. 95, 


prie 
jūros 


Ilionas. 68. Žr. Troja. 

Indija. Tolimiausias kraštas, kurį 
romėnai žinojo rytuose. 11. 
Junonė. Jupiterio, vyriausiojo ro- 
mėnų dievo, žmona ir sesuo, 68. 
Jupiteris. Vyriausias romėnų pan- 
teono dievas, graikiškai — Dzeu- 
sas. 4,68. Kartais jis būdavo su- 
tapatinamas su Egipto dievu 
Amonu. 7. 


Kalvas (Licinius Calvus). Artimas 
Katulo draugas, poetas ir žymaus 
oratorius, liaudies tribūno Licini- 
jaus Makro (C. Licinius Macer) 
sūnus. Kalvas buvo su Katulų 
beveik vienmetis. Spėjama, kad 
anticezarinė Katulo pozicija 1ė- 
mėsi Kalvo įtaka. Kalvo kūrinių 
neišliko. 14, 50, 96. 

Kastoras. 4, 68. Žr. „Broliai ke- 
purėti". 

Katonas. (P. Valerius Cato). Nau- 
josios krypties poetų idėjinė gal- 


va Romoje. Žinoma, kad jis buvo 
kilęs iš Šiaurės Italijos, diktato- 
Tiaus Sulos valdymo metu nete- 
kęs tėvo žemės, amžinai kentė 
skurdą ir skolas. Jam priskiria- 
mas neišlikęs nedidelis epinis kū- 
rinys „Diktina“ (pagal Kalima- 
chą) ir erotinė elegija „Lidija“, 
56. 

Keltiberija. Keltiberai — tauta, gy- 
venusi Ispanijos šiaurės rytuose. 
37. 

Kiklados. Didelis salynas Egėjo 
jūroje tarp Peloponeso ir M. Azi- 
jos. 4. 

Kirėnė. Graikų kolonija Šiaurės 
Afrikoje, vėliau patekusi Egipto 
priklausomybėn, o kartu su juo 
ilgainiui tapusi Romos provincija. 
Iš Kirėnės į Romą buvo atveža- 
ma vaistų ir prieskonių. 7. 
Kirėniškis. Kalimachas, naujos es- 
tetinės krypties pagrindėjas grai- 
kų literatūroje, gyvenęs apie 
310—240 m. pr. m. e. Jaunystėje 
vertėsi vargingai, tačiau vėliau 
labai iškilo. Žymiausi Kalimacho 
kūriniai: elegijų rinkinys „Prie- 
žastys“, epinė poemėlė „„Hekalė“", 
ciklas himnų dievams. 116. 
Kitoras. Kalnas M. Azijoje, visiš- 
kai netoli nuo Juodosios jūros. 4. 
Knidas. Miestas ir uostas M. Azi- 
jos pietuose, garsėjęs Veneros 
šventykla. 36. 

Kohorta. Kariuomenės dalinys, 
sudarytas iš 3 manipulų, o kiek- 
vienas manipulas turėjo po 2 cen- 
turijas (šimtinės). 10 kohortų su- 
darydavo pagrindinę smogiamąją 
rikiuotės jėgą — legioną, 10. 

Kolonija. Miestelis, tur būt, Šiau- 
rės Italijoje. 17. 

Komas Naujasis: Miestas Šiaurės 
Italijoje prie Laro ežero (Larius 
lacus), Alpių kalnų papėdėje. 
59 m. pr. m. e. Cezaris šiame 
mieste įkūrė koloniją, apgyven- 
dinęs apie 5000 naujų gyvento- 
jų. 35. 

Kominijus (G. Cominius). Romos 
raitelis, Cezario žygių dalyvis. 
108. 

Konsulas, konsulatas. Romos res- 
publikos laikais (nuo 510 m. pr. 
m. e.) aukščiausius valstybės įga- 
liojimus turėjo konsulai, kurių 
kasmet buvo renkama po du. 52, 
113. 

Kornelijus (Cornelius Nepos). Ar- 
timas Katulo draugas, kilęs iš 
Šiaurės Italijos. Istorikas ir šioks 
toks poetas, gyvenęs apie 100— 
27 m. pr. m. e. Katulas mini jo 
neišlikusį istorinį veikalą „„Kro- 
nika“, turėjusį 3 knygas. 1, 102, 
Kornificijus (Gu. Cornificius). Ar- 
timas Katulo draugas, oratorius 
ir poetas, priklausęs tai pačiai 
neoterikų grupei. Spėjama, kad 
jis parašė veikalą „Apie dievų 
tiesas“. Būdamas nuoseklus sena- 
to šalininkas, Kornificijus kovojo 
prieš Cezarį ir jo paveldėtojus. 
Žuvo kovose prieš Oktavianą. 38. 
Kreta. Sala Viduržemio jūroje, į 
pietus nuo Balkanų pusiasalio. 36. 
Kupidonas. Žr. Erotas. 3, 13, 36, 
68. 

Kurulų kėdė. Aukštojo magistra- 


to tarnybinė kėdė, išpuošta 
dramblio kaulu. 52. 

Kvintija. Nežinomos mergaitės 
vardas. 86. 


Kvintijus. 


Nežinomas asmuo iš 
Veronos (žr.). 82. 
Kvintilija.  Kalvo „(žr.) žmona, 


anksti pasimirusi. 96. 
Kvirinas. Žr. Romulas ir Remas. 
49, 


Laodamija. Mitologinė asmenybė, 
Akasto, vieno iš argonautų žy- 
gio dalyvių, duktė, Protesilajo 
(žr) žmona. 68. 

Laro ežeras. Žr. Komas Naujasis. 
Lesbijus. Gal būt, Klodijos brolis, 
Klodijus gražusis (P. Clodius Pul- 
cher), liaudies tribūnas, kurį Ci- 
ceronas (žr. Markas Tulijus) kal- 
tino kraujomaišos ryšiais su se- 
serim. 70. 

Libija. Sritis į pietus nuo Kirėnės 
(žr). Kartais šiuo vardu buvo 
vadinama visa Afrika. 7, 60. 


Mamura. Raitelių luomo žmogus, 
kilęs iš Formijų (žr.), Cezario ka- 
riuomenės inžinerijos viršininkas. 
Anticezarinė Katulo kritika ypač 
piktai buvo išsakyta Mamuros 
adresu. 29, 57. 

Markas Tulijus. Ciceronas (M. 
Tullius Cicero), raitelių luomo 
atstovas, vienas stambiausių Ro- 
mos respublikos politinių veikė- 
jų. įžymus oratorius, retorikos 
teoretikas ir filosofas. Gyveno 
106—43 m. pr. m. e. Aukščiausią 
politinį autoritetą buvo pasiekęs 
66—59 m. pr. m. e. Liko jo 58 
kalbos, 12 filosofinių traktatų, 
7 veikalai retorikos klausimais, 
arti 900 laiškų. Paniekinamai kal- 
bėjo apie Katulo ir jo draugų 
poetinius ieškojimus. Katului Ci- 


93 


ceronas buvo nemielas ir tuo, kad 
jis nepagarbiai kalbėjo apie Klo- 
diją. 49. 

Marucinai. Žr. Azinijus. 12. 
Mecilija. Nežinomos moters var- 
das. Dažniausiai yra laikoma, kad 
tai yra Mucija, trečioji Pompė- 
jaus (žr) žmona, kurios meilu- 
žiais buvo skelbiami Cezaris ir 
Mamura. 113, 

Memijus. Tikriausiai Memijus 
Gemelas (C. Memmius Gemellus) 
66 m. pr. m. e. liaudies tribūnas, 
58 m. pr. m. e. pretorius, iš pra- 
džių (apie 59 m. pr. m. e.) Ceza- 
rio politinis priešas, o vėliau — 
šalininkas. 57 m. pr. m. e. Katu- 
las jo svitoje buvo išvykęs į Bi- 
tiniją. 28. 

Mentula. Ne visiškai aišku, kas 
šiuo keiksmažodžių yra vadina- 
mas. Dažniausiai yra manoma, 
kad tai Mamura (žr) 105, 114. 


Nemesidė. (gr. nemesis= kerštas). 
Deivė, personifikuojanti kerštą. 
50. 

Neptūnas. Jūros dievas, Jupiterio 
brolis. 31. 

Nikėja. Miestas Bitinijoje (Žr.), 
netoli Helesponto (dab. Dardane- 
tų). 46. 

Nonijus. Vienas Cezario šalinin- 
kų. Gali būti Nonijus Sufenas 
(Nonius Suffenus), 56 m. pr. m. 
e. liaudies tribūnas, arba Nonijus 
Asprenatas (Nonius Asprenas), 
Cezario karininkas Afrikos ir 1s- 
panijos kare. 54. 

Olimpas. Kalnas Šiaurės Graiki- 
joje, Tesalijoje, ant kurio pagal 
padavimą gyveno graikų (vėliau 
ir romėnų) panteono dievai, 68. 


Orkas. Mirusiųjų pasaulio dievas, 
vėliau — pats mirusiųjų pasau- 
lis, 3. 


Padas. Didelė upė Šiaurės Italijo- 


je. 95. 
Papyras. Augalas, iš kurio plaušų 
buvo daromas popierius. Jis 


buvo klijuojamas į ilgą kaspiną 
ir sukamas ant velenėlio. Velenė- 
lio galai būdavo nulyginami ir 
papuošiami. 22, 35. 

Paris. Mitinis Trojos karalaitis, 
Priamo sūnus, garsaus Trojos 
karo, aprašyto Homero poemoje 
„Niada“, kaltininkas. Globojamas 
meilės deivės Afroditės, jis lan- 
kėsi Spartoje pas Menelają ir čia 
suviliojo jo žmoną, gražiąją Ėle- 
ną, su kuria pabėgo į Troją. 
Graikų karžygiai, vadovaujami 
Menelajo brolio Agamemnono, 
užpuolė Troją, dešimt metų ka- 
riavo, kol Troja buvo galutinai 
sugriauta. 68. 

Parkos. Likimo deivės, verpian- 
čios gyvybės siūlą, kurį nutrau- 
kus pasibaigia žmogaus gyveni- 
mas. 68. | 

Partai. Tauta, gyvenusi į pietry- 
čius nuo Kaspijos jūros, kėlusi 
daug nemalonumų Romos valsty- 
bei. 11. 

Penatai. Namų dievai, šeimynos 
globėjai, simboliškai — namų ži- 
dinys. 9. 

Pergamentas. Atitinkamu būdu 
paruoštas odos lakštas, ant kurio 
buvo rašoma. Tai brangi rašomo- 
ji medžiaga, todėl neturtingi poe- 
tai juodraščius nuskusdavo ir 
vėl rašydavo. 22. 

Pemza. Lavos gabalėlis, naudo- 
jamas knygos ritinėlio galams 
nulyginti. 22. 

Pipla. Vietovė ir mūzų šaltinis 
pietų Makedonijoje, prie Olimpo 
(žr). 105, 

Pizonas (L. Calpurnius Piso Cae- 
soninus). Cezario uošvis, tačiau 
gana nuoseklus senato šalininkas. 
Pagarsėjusias Pizono puotas, ku- 
Tias mini Katulas, smerkė ir Ci- 
ceronas. 28, 47. 

Polionas (C. Asinius Polio). Katu- 
lo jaunesnis draugas, rašytojas, 
vėliau ir politinis veikėjas. Gy- 
veno 70—5 m. pr. m. e. Literaiū- 
roje pasižymėjo, kurdamas trage- 
dijas, erotines eiles, buvo žino- 
mas oratorius. Jo kūrinių neiš- 
liko. 12. 

Pompėjus (Gn. Pompeius Mag- 
nus). Žymus Romos respublikos 
politinis veikėjas, gyvenęs 106— 
48 m. pr. m. e. Jaunystėje iškilo 
kaip diktatoriaus Sulos šalinin- 
kas, po to malšino demokratinį 
Sertorijaus sukilimą Ispanijoje, 
padėjo Krasui sutriuškinti 5par- 
tako sukilimą. Už tai su Krasu jis 
buvo 70 m. pr. m. e. išrinkias 
konsulu. Antrą kartą jie konsu- 
lais buvo 55 m. pr. m. e. Pom- 
pėjus buvo sudaręs su Cezariu ir 
Krasu slaptą sąjungą. Ta proga 
įis vedė Cezario dukterį Juliją. 
29, 113, 

Pontas. Juodoji jūra, prie kurios 
buvo ir stambi Ponto valstybė, 
Prieš ją Pompėjus buvo organiza- 
vęs karo žygį (64—63 m. pr. m. 
e), kuriame dalyvavo ir Mamura 
(žr). 4, 29, 


Portijus. Nežinomas asmuo, Pizo- 
no šalininkas. 47. 

Postumija. Nežinomos mergaitės 
vardas. 27. 

Pretorius. Iš pradžių (iki 449 m. 
pr. m. e) šiuo vardu buvo va- 
dinamas konsulas (žr), O vė- 
iau — svarbiausias po konsulo 
valstybės valdininkas Romos res- 
publikoje. Buvę konsulai ir pre- 
toriai gaudavo teisę valdyti pro- 
vincijas, o reikalui esant — vado- 
vaudavo kariuomenei. i0. 
Priapas. Mitologinis dievų Bakcho 
ir Afroditės sūnus, sodų ir me- 
džių, laukų, derlingumo ir jūrei- 
vystės- dievas, linkęs į žemąsias 
aistras. 47. 

Propontidė. Marmuro jūra, 4. 
Protesilajas. Mitologinis Tesalijos 
kariuomenės vadas Trojos karo 
metu, Hiklo sūnus, Laodamijos 
vyras. Jis pirmas iššoko iš laivo 
prie Trojos ir pirmasis žuvo kau- 
tynėse su trojiečiais. 68. 


Ramnuntas. Miestas Atikoje, į 
rytus nuo Atėnų, kuriame buvo 
garsi keršto deivės Nemesidės 
šventykla. 68. 

Ravidas. Nežinomas asmuo. 40, 
Reinas. Upė, skyrusi Cezario už- 
kariautas Galijos žemes nuo Ger- 
manijos. 11. 

Rodas. Sala netoli M. Azijos, 
gana garsi savo retorikos ir lite- 
ratūros mokyklomis, 4, 

Romulas ir Remas. Mitiniai Ro- 
mos miesto įkūrėjai, išauginti 
vilkės. Romulas, susipykęs su Re- 
mu, jį nužudė, o pats po mirties 
buvo sudievintas ir pavadintas 

Kvirino vardu. Todėl Romulas 
galėjo simbolizuoti garbingiausią 
Romos pilietį, 29. 

Remo ainis. Romėnas. 58. 

Ruias (M. Caelius Rufus). Gana 
žymus Romos respublikos politi- 
nis veikėjas, kilęs iš Pietų Ita- 
lijos, Puteolų miesto (netoli Nea- 
polio). Rufas paveržė iš Katulo 
Klodiją, o vėliau pats ją paliko, 
pavadinęs „keturių asių vertės 
Klitemnestra“, nes ji buvo kalti- 
nama savo vyro nužudymu. 77, 


Sabinai. Artimiausia romėnams 
italikų gentis. Jų teritorijoje, 
kuri prasidėjo maždaug už 30— 
40 km, į rytus nuo Romos mies- 
to, buvo statomos vilos, bet ma- 
žiau pasiturinčių žmonių. Turtin- 
gesnieji statėsi jas arčiau mies- 
to. 44, 

Sakai. Tauta, gyvenusi prie ryti- 
nio Kaspijos jūros kranto, 11. 
Salijai (lot.==šokinėtojai). Romos 
karaliaus Numos Pompilijaus lai- 
kais įsteigta žynių kolegija, turė- 
jusi iš pradžių 12, o vėliau 24 na- 
rius. Kovo mėnesį su dainomis ir 
triukšmingais šokiais jie švęsda- 
vo Marso, karo dievo, šventę. 17. 
Sapio. Garsi graikų poetė iš Les- 
bo salos, gyvenusi VI a. pr. m. 
e. pirmoje pusėje (gimė apie 
600 m.). Jos poezija, kuriai bū- 
dinga meilės lyrika, turėjo nema- 
ža įtakos Katului. Jis ją vertė į 
lotynų kalbą ir, matyt, laikė poe- 
zijos idealu, nes netgi savo Klo- 
diją vadino Lesbijos vardu. Iš 
Sapfo kūrybos liko daugiausia tik 
fragmentai. 35. 


Satrachas. Upė Kipro saloje. 95. 
Saturno šventės, skirtos Saturno 
aukso amžiui paminėti, būdavo 
pradedamos gruodžio 17 d. ir 
trukdavo keletą dienų. Jų metu 
būdavo puotaujama, žaidžiama, 
be to, draugams ta proga buvo 
dovanojamos dovanos. 14. 

Skila. Uola Sicilijos sąsiauryje, 
priešais Charibdės verpetą. Tai 
buvo labai pavojinga jūreiviams 
vieta (plg. patarlę „Tarp Skilos 
ir Charibdės“). Apie Skilą buvo 
pasakojamas mitas, kad ji buvusi 
Neptūno sūnaus Forko duktė, ku- 
rią burtininkė Kirkė iš pavydo 
pavertė baidykle, nuo juosmens 
sudėta iš šunų galvų. 60. 
Septimijus. Nežinomo jaunuolio 
vardas. 45. 

Serapis. Rytų dievas, kurio kul- 
tas atėjo iš Babilono, vėliau 
buvo paplitęs Egipte. Katulo lai- 
kais Rytų kultai buvo Romoje 
populiarūs. 10, 

Sestijus (P. Sestius). Nežymus 
oratorius, Cicerono draugas, ieš- 
kojęs ryšių taip pat su Cezariu 
ir Pompėjum. 44. 

Setabai. Setabio gyventojai. Se- 
tabis — miestas Rytų Ispanijoje. 
12. 

Sezamas. Miestas M. Azijoje prie 
Juodosios jūros kranto. 4. 
Silonas. Nežinomas asmuo. 103. 
Simonidas. Graikų poetas iš Kejo 
salos, gyvenęs apie 555-—469 m. 
pr. m. e, chorinės lyrikos atsto- 
vas, ypač pagarsėjęs savo raudo- 
mis. 3 

Sirija. Anksčiau gana stambi 
valstybė M. Azijoje, 64 m. pr. 

m. e. Pompėjaus paversta Romos 
provincija. 84. 
Sirmionas. Nedidelis 
Šiaurės Italijoje. 31. 
Sokrationas. Nežinomas asmuo, 
greičiausiai graikų kilmės, Pi- 
zono šalininkas. 47. 

Sufenas. Katulo laikų poetas. 14, 
22: 

Sula. Nežinomas asmuo. 14. 
Šafranas. Pietų augalas, kurio 
džiovinti žiedai buvo vartojami 
kaip prieskonis ir kaip rausvai 
geltonos spalvos dažai. 68. 


miestelis 


Tagas. Viena didžiausių upių Is- 
panijoje, įtekanti į Atlanto van- 


denyną. Ji išplaudavo aukso 
smilčių. 29. 
Termopilai (gr.=šiltieji vartai). 


Siauras kalnų praėjimas Graikijos 
šiaurėje, prie Malijų sąsiaurio, tu- 
rėjęs didelę reikšmę graikų isto- 
rijoje. Jo pavadinimas kilo dėl 
greta buvusių karštų geizerių. 68. 
Tiburas. Lacijaus miestas apie 
20 km nuo Romos, gražiame 
Anieno upės krante. Čia buvo 
daug aristokratų vilų. 44. 
Tionė. Taip buvo vadinama vyno 
dievo Bakcho motina Semelė, 27. 
Tinija. Miestas Trakijoje, prie va- 
karinio Juodosios jūros kranto, 
simbolizuojąs tolimą šiaurę. 31. 
Trakija. Gana didelė valstybė į 
šiaurę nuo Makedonijos, priešais 
M. Aziją, tolimų ir laukinių kraš- 
tų simbolis. 4. 

Trinakrija (gr.=trys smaigaliai). 
Senesnis Sicilijos salos pavadi- 
nimas. 68. 


Troja. Miestas, buvęs M. Azijos 
šiaurės vakarų kampe, prie He- 
lesponto (dab. Dardanelų). 68. 
Tunika. Apatinis romėnų drabu- 
žis, nešiojamas vyrų ir moterų. 
68. 


Urija. Miestas Pietų Italijoje, 
garsėjęs Veneros šventykla. 36. 


Varas. Greičiausiai Kvintilijus 
(Guintilius Varus), kritikas ir 
poetas iš Kremonos (Šiaurės Ita- 
lija). 10, 22. 

Vatinijus (P. Vatinius). Cezario 
šalininkas, kuris 59 m. pr. m. e, 
būdamas liaudies tribūnu, pasky- 
rė jį Galijos vietininku. 14, 53. 
Venera. Meilės ir grožio deivė, 
Jupiterio ir Dionės duktė, ugnies 


dievo Vulkano žmona, poelų kar- 
tais vadinama ir savo motinos 
vardu. Buvo ir kitas Veneros kil- 
mės aiškinimas, pasakojantis, kad 
Venera gimė tiesiog iš jūros pu- 
tų, netoli Kipro salos. Bendriniu 
veneros vardu poetai vadindavo 
meilės džiaugsmus (lot. venus= 
meilės troškimas). 3, 13, 36, 45, 
56. 

Veranijus. Nežinomas asmuo, Ka- 
tulo artimas draugas. 12, 28, 47. 
Žr. Fabulas. 

Verona. Miestas Šiaurės Italijoje, 
Katulo tėviškė. 35. 

Voluzijus. Katulo laikų poetas. 
36. 


Zefyras. Vakarų vėjas. 46. Žr. 
Favonas. 

